ক্যান্সার প্রতিরোধে সচেতন হোন | Quicknewsbd\n১৫ই জুলাই, ২০২০ ইং | ৩১শে আষাঢ়, ১৪২৭ বঙ্গাব্দ | রাত ৩:৫৫\nস্বাস্থ্য ডেস্ক : বিশ্বব্যাপী ক্যান্সার বাড়ছে আর আগের তুলনায় এখন আরো বেশি মানুষ এই রোগে মারা যাচ্ছে। ২০১৮ সালে সারা পৃথিবীতে ক্যান্সারে আক্রান্ত হয়ে ৯৬ লক্ষ মানুষের মৃত্যু হয়েছে।\nবিশ্ব স্বাস্থ্য সংস্থা বলছে, ২০৩০ সালের মধ্যে ক্যান্সার আক্রান্ত হয়ে বছরে এক কোটি ৩০ লক্ষ মানুষ মারা যাবে। আমাদের দেশেও ক্যান্সার রোগীর সংখ্যা দিন দিন বেড়েই চলছে। কিন্তু আধুনিকতার এই যুগে এর কি কোন প্রতিকার নেই? ক্যান্সার প্রতিরোধের কোন ব্যবস্থা এখনও কি হয়নি?\nএকটা সময় ছিল যখন ‘ক্যান্সার’ শব্দটি শুনলেই মানুষ হাল ছেড়ে দিতেন। কিন্তু সময় বদলেছে, নানা গবেষণা আর একাধিক পরীক্ষা-নিরীক্ষার পর চিকিৎসাবিজ্ঞান বলছে- ক্যান্সার প্রতিরোধের উপায় আছে। সহজ কিছু জীবনাচার অনুসরণ করলেই ক্যান্সারের ঝুঁকি থেকে রেহাই পাওয়া সম্ভব।\nএবার জেনে নেই কিভাবে ক্যান্সার প্রতিরোধ করা যায় :\nধূমপান ছাড়ুন :\nধূমপান শুধু যে ফুসফুসের ক্যান্সারের অন্যতম কারণ তা কিন্তু নয়, এটি খাদ্যনালী, মুখ-গহ্বর, গলা, কিডনি, মূত্রথলি, অগ্ন্যাশয়, পাকস্থলী এমনকি জরায়ুমুখের ক্যান্সার-ঝুঁকিও বাড়ায়। আমেরিকান ক্যান্সার-বিশেষজ্ঞ রিচার্ড ডেল ও রিচার্ড পেটোর মতে, মানবদেহে যত ধরনের ক্যান্সার হতে পারে তার ৩০ শতাংশের ক্ষেত্রেই ধূমপান ও তামাকের সরাসরি ভূমিকা রয়েছে।\nতাই আর দেরি নয়, ক্যান্সার প্রতিরোধের প্রথম ধাপ হিসেবে আজই ধূমপান ছাড়ুন। কোনো ধরনের তামাকের প্রতি আসক্তি থাকলে আজই বেরিয়ে আসুন এ প্রাণঘাতী অভ্যাস থেকে। কারণ, ধূমপানের মাধ্যমে নিজের শরীরটাকেই শুধু যে বিষময় করে তুলছেন শুধু তাই নয় বরং আপনার সিগারেটের ধোঁয়া আপনার প্রিয়জন ও পরিবারের সদস্যদের ক্যান্সার-ঝুঁকিও একই হারে বাড়াচ্ছে। গবেষণায় দেখা গেছে, পরোক্ষ ধূমপান সারাবিশ্বে প্রতিবছর অসংখ্য ক্যান্সারজনিত অকালমৃত্যুর কারণ।\nওজন রাখুন নিয়ন্ত্রণে :\nমেদবহুল স্থূল আছেন যারা, সচেতন হোন এখনই। অতিরিক্ত ওজন নীরবে আপনার খাদ্যনালী, গলব্লাডার, লিভার, অন্ত্র, লসিকাগ্রন্থি ও ব্লাড ক্যান্সারের ঝুঁকি বাড়িয়ে চলেছে। এছাড়াও মেনোপজের পর বাড়তি ও অতিরিক্ত ওজন জরায়ু ও স্তন ক্যান্সারের ঝুঁকি বাড়ায়। গবেষণায় প্রমাণিত হয়েছে মেদস্থূলতা প্রায়ই দীর্ঘমেয়াদি প্রদাহ সৃষ্টি করে, যা পরবর্তীতে ক্যান্সারের ঝুঁকি বাড়ায়।\nস্বাস্থ্যকর খাদ্যাভ্যাস গড়ুন :\nকোন ধরনের খাবার ক্যান্সার প্রতিরোধ করে? স্বাস্থ্য বিজ্ঞানীরা সেই চিরাচরিত সহজ উত্তরটিই দিয়েছেন। তাহলো ফলমূল ও শাক-সব্জির সমন্বয়ে একটি প্রাকৃতিক খাদ্যাভ্যাস গড়ে তুলুন। প্রচুর পরিমাণ আঁশ-জাতীয় খাবার থাকুক আপনার প্রতিদিনের খাদ্যতালিকায়। প্রক্রিয়াজাত শস্যদানার বদলে পূর্ণ শস্যদানা খান।\nলাল মাংস এড়িয়ে চলুন :\nগরু, মহিষ, খাসি, ভেড়া এবং প্রক্রিয়াজাত মাংস এড়িয়ে চলুন। আর অতিরিক্ত লবণ ও চিনিযুক্ত খাবার দূরে রাখুন। এমন খাদ্যাভ্যাস ক্যান্সার প্রতিরোধে রাখবে নিশ্চিত ভূমিকা।\nরান্না করুন অল্প আঁচে :\nসবসময় কম আঁচে খাবার রান্না করুন। কারণ উচ্চ আমিষযুক্ত খাবার যেমন মাছ মাংস ইত্যাদি অতিরিক্ত তাপে রান্না করলে খাবারে দুটি রাসায়নিক উপাদান (এইচসিএ ও পিএএইচ) সৃষ্টি হয় এবং মনে করা হচ্ছে এগুলো ক্যান্সারের কারণ।\nঅ্যালকোহল ত্যাগ করুন :\nপরিমিত অ্যালকোহল হৃদরোগের ঝুঁকি কমায়-এ অজুহাতে অনেকেই দিব্যি অ্যালকোহল পান চালিয়ে যান। কিন্তু চিকিৎসকরা বলছেন সঠিক জীবনযাপন পদ্ধতি ও সুস্থ খাদ্যাভ্যাস অনুসরণ করেই যখন আপনি হৃদরোগের ঝুঁকিমুক্ত থাকতে পারেন, তখন অ্যালকোহলের কোনো প্রয়োজন নেই। অ্যালকোহল খাদ্যনালী, মুখগহ্বর, গলা, স্বরযন্ত্র, লিভার ও স্তন ক্যান্সার এবং উচ্চ কোলেস্টেরলের ঝুঁকি বাড়ায়।\nব্যায়াম হোক নিত্যদিনের সঙ্গী :\nব্যায়াম ক্যান্সারের ঝুঁকি কমায়। কারণ যারা নিয়মিত ব্যায়াম করেন, দেখা গেছে অধিকাংশ ক্ষেত্রেই তারা সুস্থ জীবনাচারী। এছাড়াও নিয়মিত ব্যায়ামে শরীরের হরমোন প্রবাহ, কোষবৃদ্ধির হার, ইনসুলিন সংবেদনশীলতা থাকে স্বাভাবিক। সেই সঙ্গে রোগ প্রতিরোধ ক্ষমতা থাকে সংহত ও অটুট।\nতেজস্ক্রিয়তার প্রভাবমুক্ত থাকুন :\nদেহাভ্যন্তরে কোনো টিউমার সন্দেহে কিংবা অন্যান্য রোগের বেলায়ও এখন ব্যাপকভাবে করা হচ্ছে সিটি স্ক্যান। কিন্তু চিকিৎসক ও রোগী সবারই জানা জরুরি যে, একবার সিটি স্ক্যান করতে গিয়েই আপনাকে বেশ ভালোরকম তেজস্ক্রিয়তার সম্মুখীন হতে হয়, যা আপনার ক্যান্সার-ঝুঁকি বাড়ায়। গবেষকরা বলেন, রোগ নির্ণয়ের জন্যে সম্ভব হলে তেজস্ক্রিয়তামুক্ত পদ্ধতি যেমন- আল্ট্রাসনোগ্রাম, এমআরআই এসব পদ্ধতি বেছে নেয়াই নিরাপদ। পারতপক্ষে এড়িয়ে চলুন সিটি স্ক্যানের মতো পদ্ধতিগুলো। আর যদি তা করতেই হয়, তবে এর সম্ভাব্য ক্ষতির চেয়ে লাভের বিষয়টি নিশ্চিত হয়ে তারপর করুন।\nতথ্যসূত্র : হেলথ অ্যান্ড নিউট্রিশন।\nকিউএনবি/অনিমা/১১ই জুন, ২০১৯ ইং/দুপুর ১২:১০\nক্যান্সার প্রতিরোধে সচেতন হোন\t২০১৯-০৬-১১


তেঁতুলের যত গুন\nদৈনিক সিলেট ডট কম : September 5, 2017 3:24 pm| সংবাদটি 1,007 বার পাঠ করা হয়েছে\nদৈনিকসিলেটডেস্ক:চাটনি হোক কী অন্য কোনো পদ এই টক টক ফলটি যে রান্নায় পড়ুক না কেন কেল্লা একেবারে ফতে! সে পদটি যে চেটেপুটে একেবারে গলাধঃকরণ যে হবেই, সে বিষয়ে কোনো সন্দেহ নেই। তবে শুধু স্বাদের দিক থেকেই নয়, আমাদের স্বাস্থ্যের উন্নতিতেও এই ফলটির কোনো বিকল্প হয় না বললেই চলে। ভাববেন না মজা করছি! বাস্তবিকই কিন্তু শরীরের একাধিক গুরুত্বপূর্ণ অঙ্গের কর্মক্ষমতা বাড়াতে তেঁতুলের জুড়ি মেলা ভার।\nএকাধিক গবেষণায় দেখা গেছে এই প্রাকৃতিক উপাদানটির শরীরে রয়েছে প্রচুর মাত্রায় ভিটামিন সি, ই এবং বি। সেই সঙ্গে রয়েছে ক্যালসিয়াম, আয়রন, ফসফরাস, পটাশিয়াম, ম্যাঙ্গানিজ এবং ডায়াটারি ফাইবার। এখানেই শেষ নয়, একাধিক শক্তিশালী অ্যান্টিঅক্সিডেন্টেরও দেখা মেলে এই ফলটিতে। এবার নিশ্চয় বুঝতে পেরেছেন, তেঁতুল আকারে খাট হলে কী হবে, গুণে সর্বগুণসম্পন্ন! তাহলে আর অপেক্ষা কিসের।


তামিলনাড়ু ভোটের খবর , কমল হাসান, Tamilnadu Assembly Election 2021, Kamal Haasan's MNM Calls for Online Applications of Candidates, - Bengali Oneindia\nভোটে দাঁড়াতে গেলে সহজেই প্রস্তাব দিলে চলবে না। রীতিমতো নির্দিষ্ট নিয়মে ফর্ম ফিল আপ করে অনুমোদন আসল তবেই প্রার্থী হিসাবে জায়গা পাওয়া যাবে। গোটা দাক্ষিণাত্যের একাধিক রাজনৈতিক দল এমনভাবেই এগিয়ে চলেছে। পিছিয়ে নেই 'মাক্কাল নিধি মাইয়াম'।\n'কমল' ফ্যাক্টর ও 'মাক্কাল নিধি মাইয়াম'\nতামিলনাড়ুর একুশের ভোটে দাঁড়াচ্ছে অভিনেতা থেকে নেতা হয়ে ওঠা কমল হাসানের দল 'মক্কাল নিধি মাইয়াম'। আর সেই পার্টিই এবার এআইএডিএমের মতো প্রার্থী পদের জন্য নেতাদের ফর্ম বিলি করেছে।\nফর্মের দাম কত?\nতামিলনাড়ুর বুকে ২৫ হাজার টাকার বিনিময়ে এই ফর্ম বিলি করছে কমল হাসানের দল মাক্কাল নিধি মাইয়াম। এদিকে, ভোট স্ট্র্যাটেজি ঠিক করতে ব্যস্ত কমল হাসান। অন্যদিকে প্রার্থী পদের জন্য তাঁর দল এই মুহূর্তে ফর্ম বিলি তে ব্যাস্ত। ফর্মে জানাতে হবে কেন মক্কাল নিধি মাইয়ামের হয়ে একজন ব্যক্তি ভোটে লড়তে চান।\nকমলের পার্টির চিহ্ন\nএখনও পর্যন্ত যা খবর,তাতে 'টর্চ' চিহ্নে ভোটে দাঁড়াচ্ছে কমলের দল। এই চিহ্নেই লোকসভা ভোটে দাঁড়িয়েছে কমল হাসানের পার্টি। তামলনাড়ুর বুকে নতুন দল হিসাবে লোকসভা ভোটে এই পার্টির ভোট শেয়ার ছিল ৩.৭৭ শতাংশ।\nবিজেপি বিরোধিতা ছাড়া আর কোন ইস্যু কমলদের সামনে?\nমূলত, কেন্দ্রে মোদী সরকারের বিরোধিতায় রীতিমতো ক্ষোভ উগড়ে দিয়েছেন কমল হাসান। এছাড়াও তিনি বিজেপির তরফে তামিলদের ওপর 'হিন্দি ও সংস্কৃত'চাপিয়ে দেওয়ার বিরোধিতা শুরু করেন। আর সেই ইস্যু বিধানসভা ভোটেও কমলের সঙ্গে থাকছে।\nউত্তর ২৪ পরগনাঃ ছোট করে সরস্বতী পুজো স্কুল গুলিতে\nগেরুয়া রাজনীতি প্রসঙ্গে রজনীকান্তকে স্পষ্ট বার্তা দিলেন কমল হাসান\nরাজনৈতিক দল আসছে, তবে আপাতত মোবাইল অ্যাপ কামাল হাসানের\n'হিন্দু সন্ত্রাস' মন্তব্য করে বিপাকে কামাল হাসান, দায়ের একাধিক ধারায় মামলা\nkamal hasan tamil nadu tamil nadu assembly election 2021 কমল হাসান তামিলনাড়ু বিধানসভা নির্বাচন ২০২১\nTamilnadu Assembly Election 2021, Kamal Haasan's MNM Calls for Online Applications of Candidates


উধাও মর্গ্যান-জমানার গুমোট ভাব, ইস্টবেঙ্গল চাইছে নতুন শুরু - wr8sports\nHome / AIFF / Churchill Brothers / East Bengal / Federation Cup 2017 / ফুটবল / ফেডারেশন কাপ / উধাও মর্গ্যান-জমানার গুমোট ভাব, ইস্টবেঙ্গল চাইছে নতুন শুরু\nউধাও মর্গ্যান-জমানার গুমোট ভাব, ইস্টবেঙ্গল চাইছে নতুন শুরু\nKashinath Bhattacharjee May 06, 2017 0\nইস্টবেঙ্গল–চার্চিল, রবিবার বিকেল ৪-০০, সরাসরি টেন টু\nলিগ অতীত। এবার নকআউট প্রতিযোগিতা, যার শুরুতে গ্রুপ লিগের তিনটি ম্যাচ!\nফেডারেশন কাপ শুরু রবিবার। কটকের বারবাটি স্টেডিয়ামে। আর প্রথম ম্যাচে আই লিগে তৃতীয় ইস্টবেঙ্গলের সামনে ষষ্ঠ চার্চিল ব্রাদার্স।\nপ্রেক্ষাপটে আই লিগ আসবেই কারণ চার্চিল ব্রাদার্সের কাছে হেরেই ইস্টবেঙ্গলের খেতাব জয়ের অভিযান খাদের দিকে চলতে শুরু করেছিল। ঠিক দু-মাস আগে। ৭ মার্চ বারাসতে ঘরের মাঠে ১-২ হেরেছিল ট্রেভর জেমস মর্গ্যানের ইস্টবেঙ্গল। পরপর চার ম্যাচে হারের প্রথম। চেন্নাই সিটি, মোহনবাগান এবং ডিএসকে শিবাজিয়ান্সের কাছে হার তারপর। চাকরি যায় মর্গ্যানের। ইস্টবেঙ্গল সম্মানজনক শেষ করে শেষ দুটি ম্যাচে মনোরঞ্জন ভট্টাচার্য, ভাস্কর গাঙ্গুলি, তুষার রক্ষিত ও রঞ্জন চৌধুরীর সম্মিলিত প্রশিক্ষণ ও ফুটবলারদের প্রয়াসে, শেষ দুটি ম্যাচ জিতে।\nমর্গ্যান-জমানার সেই গুমোট ভাবটা কেটে গিয়েছে। নতুন প্রতিযোগিতায় ইস্টবেঙ্গল নতুন করে নামতে চাইছে নিজেদের প্রমাণ করতে, যে কথাটা বারবার করে বোঝাচ্ছেন মনোরঞ্জন ভট্টাচার্য। ‘তোমরা ইস্টবেঙ্গলের জার্সি পরে খেলছ, তোমাদের সামনে মরসুম দুর্দান্তভাবে শেষ করার আরও একটি সুযোগ এসেছে, এই সুযোগ হারিও না’, বলছেন ফুটবলারদের। উদ্দীপ্ত পারফরম্যান্স কি দেখা যাবে মাঠে?\nসহকারী কোচ রঞ্জন চৌধুরীর মতে, ‘প্রতিযোগিতায় সব দলের বিরুদ্ধে সব ম্যাচই গুরুত্বপূর্ণ। কিন্তু প্রথম ম্যাচটার গুরুত্ব সবথেকে বেশি। জিতে শুরু করতে পারলে অনেকটা চাপ কমে যায়। চার্চিল ব্রাদার্সও একই রকম ভাবছে, জানি। যথেষ্ট ভাল দল, যে কোনও দলকে চাপে ফেলে দিতে পারে। আবার, সেটাই ফুটবল। মাঠে নিজেদের সেরাটা দেওয়ার চেষ্টা করবে সবাই।’\nলালহলুদ শিবিরে চোটের খবর নেই। বহু যুদ্ধের ঘোড়া মেহতাব হোসেন সুস্থ, পৌঁছে গিয়েছেন কটকে। শুরু থেকেই খেলবেন, আশা দলের। ইস্টবেঙ্গল তিন বিদেশি নিয়ে এসেছে। বুকেনিয়া, ওয়েডসন এবং প্লাজা। ছেড়ে দেওয়া হয়েছে পেইনকে, যাঁকে কেন আনা হয়েছিল নিয়েই বিতর্ক ছিল।\nনতুন প্রতিযোগিতা, নতুন জমানা। ইস্টবেঙ্গলও চাইছে নতুন শুরু!\nAIFF Churchill Brothers East Bengal Federation Cup 2017 ফুটবল ফেডারেশন কাপ


আমরা শপথ নিচ্ছি না: ফখরুল - দৈনিক করতোয়া - The Daily Karatoa\nঅনলাইন ডেস্ক Jan 3, 2019 170 0\nসম্প্রতি অনুষ্ঠিত নির্বাচনে বিজয়ী জাতীয় ঐক্যফ্রন্টের সাত সংসদ সদস্য (এমপি) শপথ নিচ্ছেন না বলে জানিয়ে দিলেন ফ্রন্টের মুখপাত্র ও বিএনপি মহাসচিব মির্জা ফখরুল ইসলাম আলমগীর। তিনি বলেছেন, নির্বাচনের ফলাফল বাতিল ও পুনর্নির্বাচনের দাবিতে স্মারকলিপি নিয়ে নির্বাচন কমিশনে (ইসি) যাচ্ছে ঐক্যফ্রন্টের প্রতিনিধি দল।\nবৃহস্পতিবার (৩ জানুয়ারি) বেলা আড়াইটায় রাজধানীর গুলশানে বিএনপি চেয়ারপারসনের রাজনৈতিক কার্যালয়ে ঐক্যফ্রন্টের শীর্ষ নেতা ও ভোটে দাঁড়ানো প্রার্থীদের বৈঠক শেষে ফখরুল এ কথা বলেন।\nসেই কারচুপির অভিযোগই আবার তুলে ফখরুল সাংবাদিকদের বলেন, ‘৩০ ডিসেম্বর একাদশ জাতীয় সংসদ নির্বাচনের নামে যে নিষ্ঠুর প্রতারণা ও প্রহসন জনগণের সঙ্গে করা হয়েছে, ইতোমধ্যে সেই নির্বাচনের ফলাফল প্রত্যাখ্যান করেছি। আমরা প্রার্থীদের প্রতিবাদ ও ফলাফল প্রত্যাখ্যান করার যে চিত্র, সেটার স্মারকলিপি নিয়ে ঐক্যফ্রন্টের নেতা ও প্রার্থীদের প্রতিনিধি নিয়ে নির্বাচন কমিশনে যাচ্ছি। এটা প্রধান নির্বাচন কমিশনারের (সিইসি) কাছে হস্তান্তর করবো।’\n‘আমরা এই নির্বাচনের ফলাফল প্রত্যাখ্যান করে নির্বাচন বাতিল করে নিরপেক্ষ সরকারের অধীনে পুনর্নির্বাচন দাবি করছি। নির্বাচনী ট্রাইব্যুনালে প্রত্যেক প্রার্থী তাদের অভিযোগ ও নির্বাচন প্রত্যাখ্যান করেছেন জানিয়ে মামলা করবেন।’\nঐক্যফ্রন্টভুক্ত বিএনপির নির্বাচিত পাঁচ এমপি হলেন- মির্জা ফখরুল ইসলাম আলমগীর (বগুড়া-৬ আসন), মোশারফ হোসেন (বগুড়া-৪), জাহিদুর রহমান (ঠাকুরগাঁও-৩), আমিনুল ইসলাম (চাঁপাইনবাবগঞ্জ-২) ও হারুনুর রশিদ (চাঁপাইনবাবগঞ্জ-৩)। আর গণফোরামের দুই এমপি হলেন- সুলতান মোহাম্মদ মনসুর (মৌলভীবাজার-২) ও মোকাব্বির খান (সিলেট-২)।\nএদের বিষয়ে এক প্রশ্নের জবাবে ফখরুল বলেন, ‘আমরা নির্বাচনই প্রত্যাখ্যান করেছি। শপথতো পার হয়ে গেছে, আর কী শপথ নেবো আমরা? আমরা শপথ নিচ্ছি না।’\nবৈঠকে মির্জা ফখরুল ছাড়াও ছিলেন বিএনপির স্থায়ী কমিটির সদস্য ড. খন্দকার মোশাররফ হোসেন, জেএসডি সভাপতি আ স ম আব্দুর রব, নাগরিক ঐক্যের আহ্বায়ক মাহমুদুর রহমান মান্না, গণফোরামের সাধারণ সম্পাদক মোস্তফা মহসীন মন্টুসহ জোটের শীর্ষ নেতারা। আরও ছিলেন ঐক্যফ্রন্টের দুই শতাধিক প্রার্থীও।\nতবে এতে অনুপস্থিত ছিলেন গণফোরামের দুই এমপি সুলতান মোহাম্মদ মনসুর ও মোকাব্বির খান। তাদের বিষয়ে জানতে চাওয়া হলে দলের সাধারণ সম্পাদক মোস্তফা মহসীন মন্টু বলেন, ‘তারা অসুস্থ, তাই আসেননি বৈঠকে।’\nঐক্যফ্রন্টের সাত দফা জনগণের দাবি: ড. কামাল\nঐক্যফ্রন্টের সাত দফা জনগণের দাবি বলে মন্তব্য করেছেন জাতীয় ঐক্যফ্রন্টের অন্যতম শীর্ষ নেতা ও গণফোরাম সভাপতি ড. কামাল হোসেন। শনিবার (২৭ অক্টোবর) বিকেলে নগর বিএনপির দলীয় কার্যালয় নাসিমন...


চলছে লকডাউন! তাই মাঝ আকাশে বিয়ে করলেন দম্পতি, তু-মু’ল ভাইরাল ভিডিও ! – NewzNets\nHome › আন্তর্জাতিক › চলছে লকডাউন! তাই মাঝ আকাশে বিয়ে করলেন দম্পতি, তু-মু’ল ভাইরাল ভিডিও !\nবিয়ে মানেই অত্যন্ত আনন্দের একটি উৎসব।যেখানে বর এবং কনের দুই পরিবার আনন্দ সহকারে অংশগ্রহণ করে থাকে। কিন্তু ভাইরাসের আগমনের ফলে এসব আনন্দ প্রায় মাটি হতে যেতে বসেছে। তাই এক নতুন ধরনের পন্থা গ্রহণ করলেন এক দম্পতি।\nহয়তো অনেকের মনেই প্রশ্ন আসছে এমনকি পন্থা গ্রহণ করেছেন তারা? তাহলে বিস্তারিত জানতে আমাদের এই প্রতিবেদনটি শেষ পর্যন্ত মনোযোগ সহকারে পড়ুন।\nপ্রসঙ্গত লকডাউন চলাকালীন সময়ে বিয়েতে অত্যন্ত অসুবিধার সম্মুখীন হতে হচ্ছে সবাইকে।অনেক জায়গাতেই বিয়ের তারিখ পিছিয়ে দেওয়া হচ্ছে বা অন্যান্য ব্যবস্থা করা হচ্ছে।\nএর মধ্যে এক দম্পতি সম্পূর্ণ নতুন পন্থা গ্রহণ করে নিজেদের বিয়ে সারলেন।কি এই পন্থা?তামিলনাড়ুর মাদুরাই এর এক যুগল রাকেশ, দক্ষিনা ও তাদের পরিবার স্পাইসজেটের একটি গোটা বিমান দুই ঘণ্টার জন্য ভাড়া করেছিলেন।\nমাদুরাই-বেঙ্গালুরগামী এই বিমানে প্রায় 160 জন নিমন্ত্রিত অতিথিদের নিয়ম নিজেদের বিয়ে সম্পন্ন করে এই যুগল। কিছুদিন আগে সোশ্যাল মিডিয়ায় তাদের এই বিয়ের ভিডিও ভাইরাল হয়েছে।\nকিন্তু অনেকেই ভিডিওটি দেখে নেতিবাচক মন্তব্য করেছেন তার কারণ, ভিডিওতে দেখা যাচ্ছে বর—বধূ থেকে শুরু করে উপস্থিত কোন অতিথিদের মুখেই মাস্ক নেই।\nশুধুমাত্র তাই নয় করোনাভাইরাস চলাকালীন সময়ে প্রয়োজনীয় কোনরকম ব্যবস্থাও নেওয়া হয়নি এই বিয়ের সময়। আর তাতেই ক্ষুব্ধ হয়ে গিয়েছেন নেটিজেনরা।\nযাই হোক আপনাদের আমাদের এই প্রতিবেদনটি কেমন লাগলো তা জানাতে অবশ্যই ভুলবেন না এবং এই বিয়ে নিয়ে আপনার নিজস্ব কোন মতামত থাকলে তা অবশ্যই প্রতিবেদনের কমেন্ট বক্সে জানাবেন।


ত্বকি তোমার মৃত্যুরহস্য উন্মোচন যেন গড ফাদারদের মুখোশ উন্মোচন করে দেয়…….. – মুক্তমনা বাংলা ব্লগ\n৬ই মার্চ যখন তানভীর মোহাম্মদ ত্বকির নিখোজ হওয়ার খবরটা শুনতে পাই আনুমানিক রাত ১০টায়। বিজ্ঞান বক্তা আসিফের কাছে জানতে পারলাম রাব্বি ভাইয়ের বড় ছেলে ত্বকির ফোন বাড়ি থেকে বেড়িয়ে যাওয়ার পর থেকে বন্ধ আছে, অর্থাৎ পাওয়া যাচ্ছে না । শুনেই ভীষণ আতঙ্কিত আর অসহায় বোধ করলাম আর সাথে সাথে আমার যত কাছের মানুষজনকে জানাতে লাগলাম এই সংবাদ। তাদের কেউ কেউ আমার উৎকণ্ঠা দেখে বলেছিল কিশোর ছেলে; প্রেমঘটিত ব্যাপার হতে পারে অথবা কাল এ-লেভেল পরীক্ষার ফলাফল দিবে সেজন্য ফলাফল খারাপ হবে ভেবে বাড়ি খেকে চলে যেতে পারে! আমার কিন্তু মনে হয়েছিল এর নেপথ্যে নারায়ণগঞ্জে গড ফাদার নামে যারা পরিচিত তাদের হাত আছে। নারায়ণগঞ্জের সাঙস্কৃতিক ব্যাক্তিত্ব রফিউর রাব্বীর দীর্ঘসময় ধরে সামাজিক কর্মকাণ্ডই গড ফাদারদের কোপানলে রেখেছে তাকে অনেকদিন ধরে। অতএব বিষয়টাকে এত সহজভাবে দেখে দেরি করার অবকাশ নেই। কারণ সে আমাদের প্রিয় রাব্বি ভাইয়ের সন্তান। যিনি জীবনের প্রায় সবটুকু সময় নারায়ণগঞ্জবাসীর সাংস্কৃতিক বোধ জাগিয়ে রাখা আর সন্ত্রাসমুক্ত রাখার স্বার্থে কাজ করেছেন। বিশেষত বাস আন্দোলনে ভাড়া কমানো, এবং মেয়র নির্বাচনে আইভির কোনো জটিলতা ছাড়া জিতে আসার পিছনে তার অবদান অনস্বীকার্য।\nআমি পেশাগত কারণে ঢাকায় অবস্থান করলেও নারায়ণগঞ্জে বেড়ে উঠেছি। এখনও মাঝে মাঝে নানা সাংস্কৃতিক আর বিজ্ঞান বিষয়ক অনুষ্ঠানে সক্রিয় অংশগ্র্রহণের চেষ্টা করি। কৈশোর থেকেই তার নাম শুনেছি; তারপর সময়ের সাথে সাথে তার সক্রিয় ভূমিকা, দেশের প্রতি মমত্ববোধ আর আত্মপ্রত্যয়ী পথচলা সামনে থেকে দেখেছি। তার দৃঢ়তা আর ব্যক্তিত্বের সামনে কোন অশুভ শক্তিই নারায়ণগঞ্জ শহরে মাথা চারা দিয়ে উঠতে পারছিল না। এগুলোই তার বিরুদ্ধে ভয়ঙ্কর শক্রুর জন্ম দিয়েছিল সম্ভবত।\nপরদিন সকালে কর্মস্থলে চলে যাই। আমার সকল সহকর্মী আর বন্ধুদের জানাই এই উৎকণ্ঠার সংবাদ।বারবার সবাইকে বোঝানোর চেষ্টা করছিলাম বেশি দেরী হলে ত্বকিকে আর ফিরে পাওয়া যাবে না। দেখতে দেখতে একদিন দুইরাত পার হল। সকলের উৎকণ্ঠা তখন তুমুলে। প্রশাসনও নাকি হন্যে হয়ে খুজছে! কিন্তু কোনো অগ্রগতি নেই। শুক্রবার সকালে প্রচণ্ড হতাশ হয়ে পরিবার নিয়ে চিড়িয়াখানা চলে গেলাম। আমি অনেকবার চিড়িয়াখানা গিয়েছি কিন্তু এবারের মতো অনাসৃষ্টি আর বেহাল অবস্থা কখোনোই দেখিনি। এদিকে ক্যামেরাটাও আনতে ভুলে গিয়েছি। আনতে পারলে অনেক প্রমাণসহ লেখা তৈরি করা সম্ভব হত। প্রতিটা প্রাণীকে দেখে মনে হচ্ছিল অসাড় আর প্রাণহীন। রয়েলবেঙ্গল টেইগার, ওরাং-ওটাং, সিংহ, সারস, সজারু, কুমির সব যেনো চরম নৈরাজ্য আর অবহেলার শিকার। কোনোভাবেই এই সকল আর মেনে নেয়া যায় না।\nকিছুক্ষণের মধ্যেই নারায়ণগঞ্জ থেকে আমার এক পরিচিত মানুষের কাছ থেকে ভয়াবহ সেই সংবাদটি জানলাম। জানাল আমাদের রাব্বি ভাইয়ের ছেলে ত্বকির মৃতদেহ পাওয়া গেছে শীতলক্ষ্যার তীরে, কুমুদীনীর আশেপাশে। কেপে উঠলাম আর হু-হু করে কেঁদে উঠলাম। এই কান্না রক্তপিশাচদের প্রতি ঘৃণা আর প্রতিবাদের; সেইসাথে নিজেদের আত্মগ্লানি আর প্রশাসনের ব্যর্থতার। কীভাবে এই শোকের ভার বয়ে বেড়াবো আমরা; প্রশাসনের এই ব্যর্থতার দায়ভার কার? শৈশব থেকে বয়োজৈষ্ঠদের কাছে শুনে এসেছি একজন বাবার জন্য সবচেয়ে বড় শাস্তি তার কাধে সন্তানের লাশ। আজীবন ভালো কাজের পুরুস্কার হিসেবে নৃশংশভাবে হত্যা করা সন্তানের মৃতদেহ বয়ে বেড়াতে হবে রাব্বী ভাইকে! কী মর্মান্তিক।\nএকটু পরেই একজন নারী শিক্ষাকর্মী ফোনে রাগ নিয়ন্ত্রণ করতে না পেরে বলে ফেললেন। এটা সেই বিশেষ পরিবারের কাজ, জামাতবাহিনীর নয়। এ থেকেই বোঝা যায় সাধারণ জনতা আর অন্ধ নয়, আর ধোকাবাজী নয়, আর কীসের ভয়। আমরা ভয়ে-আতঙ্কে আর পিছিয়ে থাকতে চাই না। চাই সুবিচার। আমার নিকটজন অনেকেই তাৎক্ষণিক ছুটে গেলেন সেখানে। আমরা দীর্ঘদিন ধরে শান্তিপূর্ণভাবে কাজ করে যাচ্ছি দেশের জন্য। এটাকে দুর্বলতা ভাবলে ভুল বোঝা হবে। আমরাও সরব হতে পারি । শাহবাগ প্রজন্মচত্ত্বর বা জাগরণ মঞ্চ এক মুহুর্তের জন্য হলেও আমাদের আঙ্গুল তুলে সেই শিক্ষাই দিয়ে গিয়েছে। ৪২ বছরের বয়ে যাওয়া গ্লানি মুছে ফেলার সময় কেবল শুরু হয়েছে। শেষ হতে তো অনেক পরীক্ষা দিতে হবে আমাদের। সেদিন ছিল ৮ মার্চ আন্তর্জাতিক নারী দিবস। এদেশের নারীরাও এখন পিছিয়ে নেই; তারাও শতভাগ শক্তি নিয়ে প্রতিবাদে সোচ্চার।\nআমাকে অনেকেই প্রশ্ন করেছে এরপর: এদেশে এরকম ঘটনা গা সওয়া হয়ে গিয়েছে; এরকম মৃত্যুর জন্য আমরা কাউকে শাস্তি পেতে দেখছি না। তারা সকলেই সাগর-রুনী, বিশ্বজিৎ হত্যাসহ সকল নৃশংস হত্যার বিচার চায়। তবে নারায়ণগঞ্জের বিষয়টা একটা পরিকল্পিত হত্যাকাণ্ডে পরিণত হয়েছে। প্রথমে রাব্বি ভাইয়ের ভাগ্নে: তরুণ ব্যবসায়ী আশিক ইসলাম, তারপর সাংস্কৃতিক কর্মী দিদারুল আলম চঞ্চল, তারপর তরুণ ব্যবসায়ী গোবিন্দ সাহা ভুলু অবশেষে আমাদের মেধাবী কিশোর ত্বকী! কোনো রহস্যই আজ অবধি উন্মোচন হয় নি।উত্তর একই প্রশাসন অন্ধকারে।\nআমি ত্বকিকে দেখেছি: ৩১ আগস্ট ২০১২ বিজ্ঞান সংগঠন ডিসকাশন প্রজেক্ট ও নারায়ণগঞ্জ সাংস্কৃতিক জোট আয়োজিত ব্লু-মুন উৎসবে শীতলক্ষ্যার ৫নং ঘাটে; দেখেছি ৩১ আগস্ট ২০১২। ডিসকাশন প্রজেক্টের বিজ্ঞান বক্তৃতায় সুধীজন পাঠাগারে; সবশেষে দেখেছি ১ ফেব্রুয়ারি ২০১৩ টাউ ফিজিক্স বইয়ের মোড়ক উন্মোচন অনুষ্ঠানে সুধীজন পাঠাগারে। সেই স্বপ্রভ মেধাবী কিশোর একজন সংস্কৃতিকর্মীর সন্তান হয়েও বিজ্ঞানকে বেছে নিয়েছিল জীবন চলার পাথেয় হিসেবে। আমরা বিজ্ঞানকর্মীরা যখন লড়াই করছি বিজ্ঞান ও সংস্কৃতির সমন্বয়ে আমাদের উপলব্ধিকে আর গভীর জায়গায় নেয়ে যাওয়ার জন্য। তখন পিতা-পুত্রের এই সমন্বয় ও স্ফুরণকে আমরা এভাবে বিচ্ছিন্ন করে দিলাম! এ দেশ হারালো এক প্রতিভাবান সন্তান। এই অসীম দু:খজনক দায়ভারকে আমরা এড়িয়ে যেতে পারি না। তাহলে সবকিছু অর্থহীন হয়ে যায়।\nঅনেকে জামাত শিবিরের কথা বলেছেন।কিন্তু এভাবে যদি আমরা তাকাই তাহলে দেখবো এক ধরনের সম্পর্ক আছে এই সমস্ত গড ফাদারদের সাথে। সে যেই কারণে হয়ে থাকুক না কেন, যুদ্ধাপরাধিদের বিচার না করাটা হয়েছে দেশের জন্য ল আ্যন্ড অর্ডারের ভায়োলেশন বা আইন এবং জবাবদীহিতা থেকে সরে যাওয়া। আর তা থেকে তৈরি নৈরাজ্য এবং সুবিধাবাদীদের জায়গা দখলের প্রক্রিয়া। এই ল অ্যান্ড অর্ডারের ভায়োলেশন থেকেই সুবিধাবাদীদের কালো টাকার পাহাড় গড়ার ক্ষেত্র প্রস্তুত হয়। কালো টাকা জন্ম দেয় গড ফাদারের, আইন এবং প্রশাসনকে শেষ করে দেয়, বর্বরসব কর্মকাণ্ডের দিকে নিয়ে যায়। নারায়ণগঞ্জে ত্বকি হত্যা তার বর্বতম উদাহরণগুলো একটি।\nশুক্রবার ১৫ মার্চ ২০১৩ নারায়ণগঞ্জ শহীদ মিনারের সমাবেশ থেকে ত্বকী হত্যার পিছনে শামীম ওসমানের হাত আছে বলে বক্তারা বলেন।\nপ্রিয় আইভি আপা, আমরা দেখেছি রাব্বি ভাই কীভাবে নারায়ণগঞ্জ সিটি করপোরেশন নির্বাচনের সময় আপনার পাশে দাড়িয়েছিলে্ন।তখন থেকেই মনে শঙ্কা আর ভয় ছিল রাব্বি ভাইকে নিয়ে! কিন্তু কখনও ভাবিনি এই সকল কাজের খেসারত হিসেবে দিতে হবে নিজের সন্তানকে বিসর্জনের মাধ্যমে। ইতিমধ্যে তার পাশে আপনি আপনার সমগ্র শক্তি নিয়ে দাড়িয়েছেন দেখে আমরা কৃতজ্ঞ। আমরা আপনার পাশে আছি। আপনি বার্তা পৌছানোর চেষ্টা চালিয়ে যান প্রশাসনকে যে- সকল নৈরাজ্য, অপরাধ আর সন্ত্রাসের একটা শেষ পরিণতি আছে! আমরা সেই পরিণতির দিকেই যাচ্ছি। নারায়ণগঞ্জের সকল সংস্কৃতিকর্মী, গণমাধ্যমকর্মী আর আমজনতা যেভাবে এগিয়ে এসেছেন সাধুবাদ জানাই তাদের। মশাল মিছিলে নারীরা সাহসের সাথে বলেছে “গডফাদারের কালো হাত/ভেঙ্গে দাও/গুড়িয়ে দাও।” গড আর ফাদার আমাদের দৃষ্টিতে শান্তির দুটো শব্দ। আসুন আমরা বলি: “পিশাচদের আস্তানা ভেঙ্গে দাও; গুড়িয়ে দাও/হত্যাকরীকে জেনেও নিরব; প্রশাসন জবাব দাও।”\nসংবাদিকা মার্চ 17, 2013 at 7:40 পূর্বাহ্ন - Reply\nত্বকীর বিদেহী আত্মার প্রতি শ্রদ্ধা। আশা করি অপরাধীরা দ্রুত গ্রেপ্তার হবে এবং ত্বকীর পরিবার ন্যায়বিচার পাবে।\nআ, হা, মহিউদ্দীন মার্চ 16, 2013 at 10:24 অপরাহ্ন - Reply\nযারা এই ওয়েব সাইট পরিদর্শন করেন, তারা সকলেই আমেরিকান সিনেমাwild W”ওয়াইল্ড ওয়াইল্ড ওয়েষ্টWild w” দেখে থাকবেন । পাচ শত বছর পূর্বকার ওয়াইল্ড ওয়াইল্ড ইষ্ট এর বহু নায়ক এখন মার্কিনিদের কাছে পুজনীয় । বাংলাদেশ এখন ওয়াইল্ড ওয়াইল্ড ইষ্ট এর যুগ অতিক্রম করছে । তাই পত্রিকা খুললেই হত্যা রাহাজানির খবর পাওয়া যায় ।অতএব বর্তমান অবস্থা সমাপ্তির জন্য আমাদেরকে আরো কিছু কাল অপেক্ষা করতে হবে ।\nআদিল মাহমুদ মার্চ 16, 2013 at 9:06 অপরাহ্ন - Reply\nযে সব কারন রাজাকার, মৌলবাদ বিরোধী আন্দোলনকে ক্ষতিগ্রস্থ করেছে তার মধ্যে একটি কারন হল আওয়ামী লীগের ব্যার্থতা ও ব্যাপক দুবৃত্তায়ন।\nযুগে যুগে এসব শামীম ওসমান, জয়নাল হাজারি, লক্ষীপুরের তাহেরদের স্বাধীনতা যুদ্ধের নেতৃত্বদানকারী ও ধর্মনিরপেক্ষ রাজনীতি ধারার ছাতা বলে পরিচিত আওয়ামী লীগ আশ্রয় প্রশ্রয় দিয়ে এসেছে। এ জন্যই রাজাকারি মানসিকতার লোকে আওয়ামী লীগের নানান কুকর্ম দেখিয়ে বলতে পারে যে এসব মানবাধিকার বিরোধী নয়, এসবের বিচার করবে কে, কবে আন্দোলন হবে?\nআঃ হাকিম চাকলাদার মার্চ 17, 2013 at 4:09 পূর্বাহ্ন - Reply\nআওয়ামেলীগ সরকার পদ্মাসেতু প্রকল্প loss করতে প্রস্তুত, কিন্তু আবুল হোসেনকে loss করতে রাজী নয়।\nতবে এতদসত্বেও আমার নিকট জামাত-শিবির এর রক্ষক বিএনপি হতে আওয়ামেলীগই ভাল।\nআদিল মাহমুদ মার্চ 17, 2013 at 7:59 পূর্বাহ্ন - Reply\nএক আবুলকে বাঁচাতে এত মরনপণ লড়াই করা হয়নি এটা নিশ্চিত। এ নিয়ে আপাতত কিছু না বলাই ভাল, আর বলার মত দালিলিক কোন তথ্য প্রমানও নেই। হতাশা ছাড়া আর কিছুই মনে আসে না। জামাত শিবির বিএনপির বাইরে এদের দিকেই আমাদের তাকাতে হয়।\nহিংস্র হায়েনা আর নেকড়ে থেকে নেকড়ের সাথেই দোস্তি করতে হয়।\nপ্রশ্নকারী মার্চ 16, 2013 at 7:27 অপরাহ্ন - Reply\nআমরা এমন এক দেশে বসবাস করি যেখানে ঘুম থেকে উঠে খবরের কাগজে পড়তে হয় মানুষ হত্যার নানা রোমহর্ষক ঘটনা। কয়েকদিন তা নিয়ে খবরের কাগজগুলো বেশ সোচ্চার থাকে। এরপর খবরগুলো হারিয়ে যায় দৃশ্যপট থেকে। বাংলাদেশের বিগত ও বর্তমান সরকারের আমলে আমরা এই ধরনের অনেক খুনের ঘটনা পরেছি যার কোন বিচার তো দুরের কথা আসামী পর্যন্ত গ্রেপ্তার হয়নি। রাজনীতির বলি হিসেবে যে হত্যাকাণ্ড গুলো ঘটে সেখানে বারবার প্রশাসনকে বলতে শুনি তারা অন্ধকারে আছে। আমার মনে হয় সময় হয়েছে প্রশাসনের বলার যে তাদেরকে অন্ধকারে রাখা হচ্ছে।\nআমি চাইনা যে, ত্বকী হত্যার ঘটনা অন্যান্য খুনের ঘটনার মতো কালের বিবর্তনে বিচার বিহীন ভাবে চাপা পরে যাবে। তবে এই ব্যাপারে সরকারের অবস্থান এখন পর্যন্ত আশাব্যাঞ্জক নয়। আশা করি ত্বকী হত্যার ঘটনা সরকার নিরপেক্ষ দৃষ্টিকোণ থেকে দেখবে। ত্বকী খুন হওয়ায় তার পরিবারের পর কার যদি ক্ষতি হয়ে থাকে তা হল সরকার। কারন ত্বকী বেঁচে থাকলে হয়ত তার কর্মের মাধ্যমে বাংলাদেশের নাম বিশ্বের দরবারে উজ্জ্বল হত।\nআঃ হাকিম চাকলাদার মার্চ 17, 2013 at 3:57 পূর্বাহ্ন - Reply\nআমার এবং সম্ভবতঃ পত্যেকেরই মনের কথা।\nউপল মার্চ 16, 2013 at 7:23 অপরাহ্ন - Reply\nখালেদা ইয়াসমিন কে অনেক ধন্যবাদ। ত্বকীর মতো এমন মৃত্যু আমাদের ভাবায়। প্রশ্নের মুখে দাড় করায়, আয়নায় ফিরে তাকাতে বাধ্য করে। যে সন্তানের জন্য যুদ্ধ করি, আন্দোলন করি – তাকে বাচিয়ে রাখতে না পারলে … আমার বর্তমানে আমার আগামীকে খুন করে আততায়ী, আর আমি চেয়ে থাকি অতীতে।\nআফরোজা আলম মার্চ 16, 2013 at 7:21 অপরাহ্ন - Reply\nএই হত্যাকান্ডকে নিন্দা করার ভাষা নেই। রাজনীতিকরা তাদের পেশাগত কারনে রাজনীতি করে। তার মাশুল\nদিতে হয় অসহায় কিশোর এবং জনগনকে। এর থেকে পরিত্রান পাবার উপায় আপাতত দেখছিনা।\nআঃ হাকিম চাকলাদার মার্চ 17, 2013 at 4:00 পূর্বাহ্ন - Reply\nআমারো একই অন্তরের বক্তব্য।\nমনজুর মুরশেদ মার্চ 16, 2013 at 7:19 অপরাহ্ন - Reply\nধন্যবাদ লেখাটির জন্য!\nত্বকির অকাল মৃত্যু একজন পিতা হিসাবে আমাকে ভীষন আলোড়িত করেছে। এটি শুধু হত্যা নয়, চরম নির্যাতন করে হত্যা। চোখ উপড়ে ফেলা হয়েছে, অণ্ডকোষ থেতলানো হয়েছে; আরো কিভাবে নির্যাতন করা হয়েছে জানি না। খবরে প্রকাশ এর আগেও নারায়নগঞ্জে এধরনের গুমখুন হয়েছে এবং মৃতদের শরীরে একই ধরনের অত্যাচারের চিহ্ন পাওয়া গেছে। অপরাধীরা যেহেতু একটি প্যাটার্ন ধরে অপরাধ সংঘটিত করে, এটা ধরে নেয়া যায় যে ত্বকিসহ সবগুলো খুনই একই পেশাদার খুনীর হাতের কাজ। জামাত-শিবিরকে পুরোপুরি সন্দেহের তালিকা থেকে বাদ দেয়া না গেলেও ত্বকির পিতার বিরুদ্ধপক্ষ দেশে চলমান অস্থিরতার সুযোগ নিয়ে ব্যক্তিগত হিসাব-নিকাশ মিটিয়ে নিয়েছে, সেই সম্ভাবনাই বেশী।\nগড ফাদারদের সাথে রাজনৈতিক নেতাদের মাখামাখি কখনই ভাল কিছু বয়ে আনে না। এককালের সাংবাদিক পেটানো গডফাদার জয়নাল হাজারী আজ রাজনৈতিকভাবে পরিত্যক্ত। নারায়নগঞ্জের গডফাদারদের বিরুদ্ধে জনসচেতনতা গড়ে উঠলে এদেরও একই পরিণতি হবে বলে আশা করি।\nতারিক মার্চ 16, 2013 at 4:09 অপরাহ্ন - Reply\n“পিশাচদের আস্তানা ভেঙ্গে দাও; গুড়িয়ে দাও\nহত্যাকারীকে জেনেও নিরব; প্রশাসন জবাব দাও।”\nএই হত্যাকান্ড নিয়ে কোন রাজনীতি না বিচার চাই …\nসুব্রত শুভ মার্চ 16, 2013 at 3:23 অপরাহ্ন - Reply\nশামীম ওসমানের নাম যখন আসছে সেহেতু ধরে নেয়া যায় এই হত্যাকান্ড নিয়ে রাজনীতি হবে।\nবিপ্লব রহমান মার্চ 16, 2013 at 1:55 অপরাহ্ন - Reply\nখবরে প্রকাশ, এই কিশোর হত্যার জন্য এখন সরাসরি দোষারোপ করা হচ্ছে শামীম ওসমানকে। একই অবস্থান নিয়েছেন নিহতর পরিবার, সাধারণ মানুষ, এমনকি সিটি মেয়র আইভি।\nআওয়ামী রাজনীতিতে এটি খুবই চমকপ্রদ। আ’লীগই শামীম ওসমান তৈরি করে, আবার এদের বিরুদ্ধে তারাই আইভিকে দাঁড় করায়।\nচোর দিয়া চোর ধরাধরি\nআমি যা জিজ্ঞাস করি\nতুমি বলো না\nসাধুরা চুরি করে\nলয়ে যায় শুন্য ভরে\nসংবাদিকা মার্চ 17, 2013 at 7:38 পূর্বাহ্ন - Reply\nস্থানীয় এবং জাতীয় রাজনীতিতে একটা পার্থক্য আছে। আর এসব নেতা আওয়ামীলীগ করলেও ইনু-মিনু-বড়ুয়া গং দের মত পরজীবী নয়। মেয়র আইভী নিজেই সিদ্ধান্ত নেওয়ার যোগ্যতা রাখেন।\nবিপ্লব রহমান মার্চ 19, 2013 at 4:26 অপরাহ্ন - Reply\nওপর থেকে অনেকটাই তাই। কিন্তু তলিয়ে দেখলে হয়তো একমত হবেন এই প্রশ্নে যে:\nজাতীয় বা স্থানীয়– সব রাজনৈতিক ক্ষমতার বিন্যাস প্রকাশ পায় নানান আচরণে; রাজনৈতিক কমর্সূচিতেও । বিশেষ করে আ’লীগ-বিএনপি’র মতো দল, যারা মুখে গণতন্ত্রের কথা বলে, কিন্তু বাস্তবে কেন্দ্র থেকে তৃণমূল কোথাও তারা দলীয় গণতন্ত্রের চর্চা করে না, তাদের ক্ষেত্রে এই আচরণ ও কর্মসূচির রূপ খুবই বিচিত্র। হোক এর নেতা শামীম বা নেত্রী আইভি। এ কারণেই তারা কেন্দ্রীয় আশির্বাদে জাতীয় বা স্থানীয় নির্বাচন করে, ক্ষমতা বিস্তারে দলীয় কোন্দল, সন্ত্রাস, খুন, চাঁদাবাজী, রাহাজানিসহ সব ধরণের অপকর্ম করে; এসব কর্মকাণ্ড বৈধতা দিতে আবারো দল, গণতন্ত্র, মুক্তিযুদ্ধ, দেশ ও জনগণের নাম ভাঙায়। বাহ্যরূপটি যতোই বৈরি হোক না কেনো; ক্ষমতার অন্তর্রুপটি কিন্তু অবৈরি। …\nএকারণে কালই যদি শেখ হাসিনা আইভিকে ধমক দিয়ে ক্ষমা চাইতে বলেন, দেখবেন সুরসুর করে তিনি শামীমের সঙ্গে গিয়ে চা খাবেন; সব বক্তব্য প্রত্যাহার করে নিয়ে সাংবাদিক ডেকে ফটো সেশন করে বলবেন, আমাদের মধ্যে ভুল বোঝাবুঝির অবসান হয়েছে। আমরা দুইজন একই মায়ের পেটের ভাইবোন।\nজাতীয় থেকে স্থানীয়– সব নষ্ট রাজনীতিতে এমন কীর্তি বহুবার হয়েছে, হচ্ছে এবং হবে। …\nমনজুর মুরশেদ মার্চ 19, 2013 at 6:14 অপরাহ্ন - Reply\nচমৎকার বিশ্লেষন! সহমত।\nআসিফ মার্চ 20, 2013 at 1:09 পূর্বাহ্ন - Reply\n@বিপ্লব রহমান, সবকিছুর সরলীকরণ ঠিক নয়\nবিপ্লব রহমান মার্চ 23, 2013 at 5:50 অপরাহ্ন - Reply\nএ ক ম ত। বিশেষ করে রাজনীতির ক্ষেত্রে কথাটি খুব বেশী প্রযোজ্য। এই জন্য রাজনীতির বিন্যাসকে তলিয়ে দেখতে বলি। এর শেকড়-বাকড়-শাখা-উপশাখা সমেত। রাজনৈতিক দর্শনটি তো বটেই। 😉\nপ্লেটো মার্চ 16, 2013 at 1:35 অপরাহ্ন - Reply\nপিশাচদের গা ছোঁয়া সমস্থ বাতাস দুষিত করছে আমাদের প্রতিদিনের শ্বাসবায়ু। লম্বা লম্বা দাঁত হোক আমারও, আমিও পিশাচ হবো। আমিও রক্ত খাবো। ভালবাসা নাকের ফুটো দিয়ে বের করে দিবো। আবেগ? হুম, টয়লেটে যাক। অস্তিত্ব, সেতো অনেক আগেই হুমকিতে ছিল, আজ আমিও বিলীন করলাম। আমিও অন্ধ আজ থেকে, ধর্মান্ধ। বেজায় আস্তিক। রাজনীতিবিদের মত সত্যবাদী। ওদের মত তোষামোদী। চুলোয় যাক ব্যক্তিত্ব, কেরোসিন দে, জ্বালিয়ে দেই।\nষষ্ঠ পাণ্ডব মার্চ 16, 2013 at 11:14 পূর্বাহ্ন - Reply\nত্বকী হত্যার ব্যাপারে নারায়ণগঞ্জের অধিকাংশ মানুষ তার সন্দেহের তালিকায় শুরু থেকেই জামায়াত-শিবিরকে দুই বা তিন নাম্বারে রেখেছেন। কারণ তারা জানেন জনাব রফিউর রাব্বি তাঁর দীর্ঘ সাংস্কৃতিক-নাগরিক-সামাজিক আন্দোলনের জীবনে অনেক স্বার্থান্বেষী মহলের স্বার্থহানি ঘটিয়েছেন। সুতরাং তাঁর অপরাধের (!) দায়ভার তো তাঁকে কোন না কোনভাবে নিতেই হবে। এজন্য ৮ই মার্চের প্রতিবাদ সমাবেশেই গডফাদারদের সংশ্লিষ্টতার কথা উঠে এসেছে।\nগত বেয়াল্লিশ বছরে দেশে মোট কতগুলি খুনের ঘটনা ঘটেছে আর তার বিপরীতে কতগুলি খুনের মামলা হয়েছে এবং কতগুলি খুনের ঘটনায় খুনীর (খুনীদের) যথোপযুক্ত শাস্তি হয়েছে? আমরা জানি, পরিসংখ্যান নিলে এটা প্রমাণিত হবে যে, মোট খুনের সংখ্যার বিপরীতে মামলার সংখ্যা কম আর শাস্তির সংখ্যা আরো কম। বিচারহীনতার সংস্কৃতি এই দেশে অনেক পুরনো। মুক্তিযুদ্ধের মাধ্যমে গঠিত স্বাধীন দেশে এই অপসংস্কৃতির অবসান হওয়া উচিত ছিল। তার পরিবর্তে খোদ মুক্তিযুদ্ধকালে সংঘটিত অপরাধের বিচার না হবার এক ন্যক্কারজনক উদাহরণের মাধ্যমে দেশে বিচারহীনতার সংস্কৃতি আরো জাঁকিয়ে বসেছে।\nএদেশে অসংখ্য চাঞ্চল্যকর খুনের ঘটনায় পুলিশ কোন কিনারাই করতে পারে না। এটা যতটা না পুলিশের পেশাগত অদক্ষতার জন্য ঘটে তারচেয়ে বেশি ঘটে পুলিশের কাজে ঊর্ধ্বতন মহলের (প্রশাসনিক-রাজনৈতিক নানাবিধ) অযাচিত হস্তক্ষেপের ফলে। এই হস্তক্ষেপের সংস্কৃতি বন্ধ না হলে দেশে আইনের শাসন প্রতিষ্ঠা করা সম্ভব নয়।\n“নো ওয়ান কিল্‌ড ত্বকী” বলার মতো পরিস্থিতি হোক সেটা আমরা চাই না। তবে আমরা যেমনটাই কামনা করি না কেন, বাংলাদেশের বাস্তবতা ভিন্ন। এখানে আজ পর্যন্ত গডফাদারদের কিছু হয়নি (যদি না প্রতিপক্ষের হাতে ঘায়েল হয়), হবেও না।


/ শিক্ষা / জাবিতে তীব্র বাস সংকটে চরম ভোগান্তিতে শিক্ষার্থীরা\nবাস সংকটে চরম ভোগান্তিতে জাহাঙ্গীরনগর বিশ্ববিদ্যালয়ের শিক্ষার্থীরা\nশাহিনুর রহমান শাহিন, জাবি\nজাহাঙ্গীরনগর বিশ্ববিদ্যালয়ে চরম বাস সংকটে ভোগান্তির কবলে পড়েছে বিশ্ববিদ্যালয়টির হাজারো শিক্ষার্থী। ফলে প্রতিনিয়ত জীবনের ঝুঁকি নিয়ে বাদুরঝোলা হয়ে বিশ্ববিদ্যালয়ের বাসে করে যাতায়াত করছে অধিকাংশ শিক্ষার্থী। দীর্ঘদিন ধরে শিক্ষার্থীদের বাস সংকট থাকলেও তা সমাধানে দৃশ্যমান কোনো পদক্ষেপ নেয় নি বিশ্ববিদ্যালয়টির প্রশাসন।\nবিশ্ববিদ্যালয় পরিবহণ সূত্রে জানা যায়, শিক্ষার্থীদের জন্য বাস আছে মোট ১৪ টি। এর মধ্যে বর্তমানে ১২টি বাস রাজধানী ঢাকা-মিরপুর-উত্তরা-এয়ারপোর্ট-বঙ্গবাজার-মানিকগঞ্জ-কাকরাইলসহ অন্যান্য রুটে চলাচল করে। আর বাকি ২টি বাস প্রায় দুই বছর ধরে অকেজো অবস্থায় পড়ে আছে। অকেজো অবস্থায় পড়ে থাকা বাস ২টি গাবতলী বাস ডিপুতে (ঢাকা মেট্রো-ছ ০৮০০১৯ ও ঢাকা মেট্রো-চ ০৮০০২০) মেরামত কাজ চলছে। মেরামত করতে এই ২টি বাসের পেছনে খরচ লেগেছে প্রায় ১২ লাখ টাকা। এদিকে বাস সংকটের বিষয়টি প্রশাসনকে বারবার অবগত করলেও এখন পর্যন্ত কোন ব্যবস্থা নেয় নি বলে অভিযোগ শিক্ষার্থীদের।\nসরেজমিনে গিয়ে দেখা যায়, গত বৃহস্পতি, শুক্র, শনি ও রবিবার ঢাকা-মিরপুর-উত্তরা ও বঙ্গবাজার রুটে ছেড়ে যাওয়া ৬টি বাসে আসনের চেয়ে অতিরিক্ত শিক্ষার্থী উঠতে দেখা যায়। এর মধ্যে সকাল সাড়ে নয়টায় বঙ্গবাজার রুটের বাস দুটিতে প্রায় দুই শতাধিক শিক্ষার্থী উঠে যার এক’শ জন শিক্ষার্থী বসে আর বাকি শতাধিক শিক্ষার্থীকে দাঁড়িয়ে বাদুরঝোলা অবস্থায় দেখা যায়। দুই তলা এই দুটি বাসের উপর তলা ও নিচ তলায় শিক্ষার্থীরা গা ঘেষাঘেষি করে পাশাপাশি অবস্থান করে। আবার অনেকে কোন উপায় না পেয়ে দরজার পাশে অবস্থান নেন। এতে যেকোন সময় ঘটতে পারে দুর্ঘটনাসহ নানা অনাকাঙ্খিত ঘটনা। বিশেষ করে মেয়ে শিক্ষার্থীদের ভীড় ঠেলে বাসে দাঁড়িয়ে যাতায়াত করতে দেখা যায় যা তাদের জন্য অসহনীয় ও বিব্রতকর বলে জানান মেয়ে শিক্ষার্থীরা।\nশিক্ষার্থীদের সঙ্গে কথা বলে জানা যায়, বর্তমান বিশ্ববিদ্যালয়টিতে প্রায় ১৫ হাজার শিক্ষার্থী অধ্যয়ন করছে। অনেক শিক্ষার্থী পরিবারের সাথে ঢাকা ও অনেকে নগরীর বিভিন্ন প্রান্তে বাসা বা মেসে অবস্থান করেন। এছাড়াও অনেক শিক্ষার্থী একাডেমিক কাজসহ বিভিন্ন কাজে ক্যাম্পাসের বাহিরে নিয়মিত যাতায়াত করেন। শিক্ষার্থীদের অভিযোগ, ন্যূনতম সুবিধা থেকেও বঞ্চিত হচ্ছেন তারা। তারা জানান, পাবলিক বিশ্ববিদ্যালয়ে অধ্যয়নরত অধিকাংশ শিক্ষার্থীকে নিজেদের পড়াশোনার খরচ চালাতে টিউশন করতে হয়। প্রতিদিন টিউশন করতে রাজধানীর বিভিন্ন প্রান্তে যেতে হয়। কিন্তুু যাতায়াতের জন্য শিক্ষার্থীদের যে বাস চালু রয়েছে তা অত্যন্ত কম। বাসগুলোর ধারণক্ষমতা সর্বোচ্চ ৭০-৮০ জন করে। কিন্তুু এই বিপুলসংখ্যক শিক্ষার্থীর পরিবহণের জন্য মাত্র ১২টি বাস চালু রেখেছে প্রশাসন। যা প্রয়োজনের তুলনায় অপ্রতুল। আবার চালু থাকা বাসগুলোর সিডিউল ও রুট নিয়ে রয়েছে নানা প্রশ্ন। অনেক সময় নিদিষ্ট রুটে দাঁড়িয়ে হাত তুললেও বাসগুলো থামে না বলে অভিযোগ শিক্ষার্থীদের। এছাড়াও কর্মকর্তা-কর্মচারীরা শিক্ষার্থীদের বাসে নিয়মিত যাতায়াত করলেও তাদের (কর্মকর্তা-কর্মচারী) বাসে কোন শিক্ষার্থীকে উঠতে দেয় না এমন অভিযোগও রয়েছে। বাসগুলোর এমতাবস্থায় অসহনীয় ভোগান্তির শিকার হচ্ছেন তারা এমনটি জানিয়েছেন শিক্ষার্থীরা।\nবিশ্ববিদ্যালয়ের প্রত্নতত্ত্ব বিভাগের চতুর্থ বর্ষের ছাত্র মৃধা মোহাম্মদ বেলাল বলেন, বর্তমানে বিশ্ববিদ্যালয়ের পরিবহণ সংকটের কারণে বাধ্য হয়ে দরজার পাশে ঝুলে ঝুলে যাতায়াত করতে হয়। ন্যূনতম পরিবহণ সুবিধা পাচ্ছি না।\nজার্নালিজম এন্ড মিডিয়া স্টাডিজ বিভাগের ছাত্রী বুশরা মেহেজাবিন এশা বলেন, আমি প্রতিদিন মিরপুর থেকে বিশ্ববিদ্যালয়ের বাসে যাতায়াত করি। সকালে যখন ক্লাসে যাই তখন সিটে বসে যেতে পারি কিন্তুু ক্লাস শেষে বিকেল বেলা বাসা ফেরার পথে বাসে সিটতো দূরের কথা মাঝে মাঝে দাঁড়ানোর জায়গাও পাই না।\nঅর্থনীতি বিভাগের প্রথম বর্ষের ছাত্র আসিফ ইকবাল বলেন, অতিদ্রুত বাস সংখ্যা বাড়ানো প্রয়োজন। মেরামত করা বাস ও নতুন কিছু বাস চালু করা গেলে শিক্ষার্থীরা উপকৃত হবে।\nএ বিষয়ে বিশ্ববিদ্যালয়ের পরিবহণ অফিসের দায়িত্বপ্রাপ্ত পরিচালক ড. খো. লুৎফুল এলাহী বলেন, বর্তমানে প্রথম বর্ষের শিক্ষার্থীসহ মোট ১২ টি বাস চালু আছে। বাকি ২টি বাসের মেরামত কাজ শেষ। আশা করি আগামী মাসে বাস ২টি চালু করা সম্ভব হবে। নতুন বাসের বিষয়ে তিনি বলেন, উপাচার্য মহোদয়ের সাথে নতুন ২টি বাসের বিষয়ে আলাপ হয়েছে। আগামী দুই এক মাসের মধ্যে পাওয়া যাবে বলে আশাবাদী। চালুকৃত বাসগুলোর সাথে মেরামতকৃত ও নতুন বাস যুক্ত হলে শিক্ষার্থীদের পরিবহণ সংকট দ্রুত কমবে বলে জানান তিনি।\nশিক্ষার্থীদের দীর্ঘদিনের দাবি বাসের অবস্থান জানার জন্য অ্যাপস চালু করার বিষয়ে তিনি বলেন, ইতিমধ্যে আমরা দায়িত্ব পাওয়ার পর উপাচার্য মহোদয়ের সাথে কথা বলেছি উনি ডিসেম্বর মাসের মধ্যে এটা চালু করার আশ্বাস দিয়েছেন।


শেখ হাসিনার অধীনে নিরপেক্ষ নির্বাচন হবে না -\nসোহরাওয়ার্দী উদ্যানে জাতীয় বিপ্লব ও সংহতি দিবসের সমাবেশে খালেদ জিয়া\nবিএনপির চেয়ারপারসন খালেদা জিয়া অভিযোগ করেছেন, সড়কে বাস রেখে তাঁকেও সমাবেশস্থলে আসতে বাধা দেয়া হয়েছিলো। সড়কে প্রতিবন্ধকতা তৈরি করে সরকার চেয়েছিলো তিনি যেন সমাবেশস্থলে আসতে না পারেন। তিনি সরকারের উদ্দেশে বলেন, জনপ্রিয়তা থাকলে নিরপেক্ষ নির্বাচন দিন। শেখ হাসিনার অধীনে তো নিরপেক্ষ নির্বাচন হবেই না।\nগতকাল রোববার রাজধানীর সোহরাওয়ার্দী উদ্যানে ৭ নভেম্বর ‘জাতীয় বিপ্লব ও সংহতি দিবস’ উপলক্ষে আয়োজিত এক সমাবেশে প্রধান অতিথির বক্তব্যে খালেদা জিয়া এ অভিযোগ করেন। বক্তব্যের শুরুতেই খালেদা জিয়া বলেন, সরকার জনগণকে ভয় পায়। যার কারণে আজকের সমাবেশে জনগণকে আসতে বাধা দেয়া হয়েছে। বিভিন্ন জায়গায় দলের নেতাকর্মীদের আটক করা হয়েছে। তিনি বলেন, ‘আমি আমার বাসভবন থেকে বেরিয়ে এসে গুলশানে দেখি রাস্তার মাঝামাঝি একটি বাস দাঁড়িয়ে আছে। সেখানে যাত্রী নেই, চালকও নেই। এভাবে বাধা দিয়ে তারা (সরকার) আমাকেও সমাবেশস্থলে আসা থেকে বিরত রাখতে চেয়েছিলো।’\nবিএনপি চেয়ারপারসন সরকারের উদ্দেশে বলেন, ‘আপনাদের যদি সত্যিকারের নেতাকর্মী থাকে, তাহলে একটি নিরপেক্ষ নির্বাচন দিন। শেখ হাসিনার অধীনে তো নির্বাচন হবেই না।’ তিনি বলেন, সোহরাওয়ার্দী উদ্যান নয়, যেকোনো জায়গায় সমাবেশ হলে বিএনপির নেতাকর্মী এবং জনগণ আসবে। মানুষ বিএনপিকে ভালোবাসে। জনগণই বিএনপির ভরসা।\nখালেদা জিয়া বলেন, বর্তমান সরকারের অধীনে সুষ্ঠু নির্বাচন সম্ভব নয়। নির্দলীয় নিরপেক্ষ সরকারের অধীনে একটি অবাধ, সুষ্ঠু ও নিরপেক্ষ নির্বাচন দিতে হবে। এ জন্য নির্বাচন কমিশনকে (ইসি) ব্যবস্থা নিতে হবে। নতুন নির্বাচন কমিশন গঠিত হয়েছে। এখানে প্রধান নির্বাচন কমিশনার ও অন্য কমিশনারদের নির্দলীয় সরকারের অধীনে নির্বাচনের বিষয়ে সরকারকে বোঝাতে হবে। এ জন্য নির্বাচনে ইলেক্ট্রনিক্স ভোটিং মেশিন (ইভিএম) ব্যবহার চলবে না এবং নির্বাহী ক্ষমতা দিয়ে নির্বাচনে সেনাবাহিনী মোতায়েনের জন্য ইসিকে ভূমিকা রাখতে হবে।\nসমাবেশ শুরুর পূর্বনির্ধারিত সময় ছিলো বেলা দুইটা। এর আগে বেলা সাড়ে ১১টা থেকে স্টেজে বিএনপির বিভিন্ন জেলার সভাপতি ও সাধারণ সম্পাদকেরা বক্তব্য দেন। এ সময় ঢাকা মহানগর ও সারাদেশ থেকে আসা বিএনপির নেতাকর্মীরা সমাবেশস্থলে যোগ দেন। এরপর বেলা ৩টা ১৫ মিনিটে খালেদা জিয়া সোহরাওয়ার্দী উদ্যানে সমাবেশস্থলে উপস্থিত হন। এ সময় দলের নেতাকর্মীরা করতালি এবং বিভিন্ন স্লোগান দিয়ে খালেদা জিয়াকে স্বাগত জানান। বিএনপি চেয়ারপারসন উপস্থিত হওয়ার পর দলের স্থায়ী কমিটির সদস্য ও ভাইস চেয়ারম্যানরা প্রত্যেকে দুই মিনিট করে বক্তব্য দেন। এরপর বিকেল চারটায় প্রধান অতিথির বক্তব্য শুরু করেন খালেদা জিয়া।\nএক ঘণ্টার বক্তব্যে সাবেক এ প্রধানমন্ত্রী দেশ ও জনগণের স্বার্থে সরকারকে জাতীয় ঐক্য গড়ার আহ্বান জানান। তিনি বলেন, সরকার গণতন্ত্রকে, জনগণকে ভয় পায়। বাকশালের মতো করে অঘোষিতভাবে বাকশাল গঠন করতে চায়। গত ১০ বছরে সরকার যেসব অন্যায়-জুলুম করেছে, তার হিসাব করুক। তিনি বলেন, ‘আমি বলেছি ক্ষমা (প্রধানমন্ত্রী শেখ হাসিনাকে) করে দেবো, কিন্তু জনগণ ক্ষমা করবে না। আমরা দেশে গণতন্ত্র ও সুষ্ঠু পরিবেশ ফিরিয়ে আনতে চাই।’\nদেশের মানুষের ভোটের অধিকার ফিরিয়ে দেয়ার আহ্বান জানিয়ে সরকারের উদ্দেশে খালেদা জিয়া বলেন, দেশের মানুষ পরিবর্তন চায়। নির্বাচনে জনগণের ভোটাধিকার প্রয়োগের মাধ্যমে এ পরিবর্তন আসবে। নির্দলীয় নিরপেক্ষ সরকারের অধীনে নির্বাচন দিতে হবে। জনগণ যাকে খুশি, তাকে ভোট দেবে। তিনি বলেন, ‘হাসিনার অধীনে সুষ্ঠু নির্বাচন হবে না, হতে পারে না। এ সরকারের আমলে বিভিন্ন নির্বাচনে সরকার চুরি করে যেভাবে নির্বাচিত হয়েছে, তাই প্রমাণ করে সুষ্ঠু নির্বাচন সম্ভব নয়।’\nসরকারি কর্মকর্তাকর্মচারীদের আশ্বাস দিয়ে বিএনপির চেয়ারপারসন বলেন, সরকার সরকারি কর্মকর্তা–কর্মচারীদের হয়তো বলে, বিএনপি ক্ষমতায় এলে তাদের বিরুদ্ধে হামলা-মামলা হবে। বিএনপি হিংসার রাজনীতি করে না। তিনি বলেন, ‘আমরা দক্ষতা-যোগ্যতা দেখবো। বিএনপি বা আওয়ামী লীগ বলে কিছু নেই। দক্ষতা-যোগ্যতা দেখা হবে। বিএনপি লোক হত্যার রাজনীতি করে না। লোক হত্যার রাজনীতি করে আওয়ামী লীগ।’\nদীর্ঘদিন ক্ষমতায় থাকা আওয়ামী লীগ সরকারকে নিজেদের জনপ্রিয়তা যাচাইয়ের জন্য একটি নিরপেক্ষ নির্বাচন দেয়ার আহ্বান জানিয়ে খালেদা জিয়া বলেন, নির্দলীয় সরকারের অধীনে নির্বাচন দিয়ে নিজেদের জনপ্রিয়তা যাচাই করুন। তিনি বলেন, ‘আমরা সহিংসতার রাজনীতি করি না। আমরা আপনাদের (আওয়ামী লীগ) শুদ্ধ করবো। আপনারা যে মানুষ মারেন, গুম, খুন করেন এগুলো বাদ দিয়ে আপনাদের শুদ্ধ বানাবো।’\nইসির কাছে বিএনপি তাদের দাবির কথা বলে এসেছে জানিয়ে খালেদা জিয়া বলেন, ইসির কাছে সব দাবি বলে এসেছে বিএনপি। সুষ্ঠু নির্বাচন করতে হলে নির্বাচনে সেনাবাহিনী মোতায়েন করতে হবে। তিনি বলেন, ‘সিইসি কেনো ইভিএমের কথা বলেন? এর মানে তাঁরা সরকারের কথা শোনেন? ইভিএম হবে না। ভোটে সেনাবাহিনী মোতায়েন করতে হবে।’\nপ্রধানমন্ত্রী শেখ হাসিনার কাছে নিত্যপ্রয়োজনীয় দ্রব্যের মূল্যবৃদ্ধির বিষয়ে জবাব চেয়ে খালেদা জিয়া বলেন, ‘এ সরকার দেশ ধ্বংস করে দিয়েছে। ১০ টাকা কেজি চাল খাওয়াতে চেয়েছিলো। আজ ৭০ টাকা চালের কেজি। মানুষ কেনো ৭০ টাকায় চাল কিনে খাচ্ছে, জবাব চাই হাসিনা।’ তিনি বলেন, প্রতিটি সবজির দাম ৭০ টাকার ওপরে। নিত্যপ্রয়োজনীয় পণ্যের দাম মানুষের ক্রয়ক্ষমতার বাইরে। প্রতিনিয়ত বিদ্যুৎ-গ্যাসের দাম বাড়ানো হচ্ছে। এসব বন্ধ করতে সরকার কোনো পদক্ষেপ নেয়নি।\nসরকারের কিছু ‘টাউট-বাটপার’ দেশে সংকট তৈরি করছে অভিযোগ করে খালেদা জিয়া বলেন, সরকার কৃষককে বিনা মূল্যে সার দেয়ার কথা বলেছিলো। সেখানে এখন কৃষকদের মারার ব্যবস্থা করেছে সরকার। সরকারের কাছ থেকে কৃষি ফসলের ন্যায্যমূল্য পাচ্ছে না কৃষক। জনগণের জীবন এখন দুর্বিষহ।\nবক্তব্যের একপর্যায়ে খালেদা জিয়া স্টেজের সামনে থাকা ছাত্রদল কর্মীদের কাছে প্রশ্ন করেন, সরকার বলেছিলো ঘরে ঘরে চাকরি দেবে। তোমরা কি চাকরি পেয়েছো? চাকরি দিয়েছে? সরকার ঘরে ঘরে বেকার সৃষ্টি করেছে। তিনি বলেন, সরকার কথায় কথায় উন্নয়নের কথা বলে। সরকার উন্নয়নের নামে লুটপাট চালাচ্ছে। রাস্তা-সেতু বানিয়ে তা নির্মাণত্রুটির কারণে ভেঙে ফেলা হচ্ছে। এ দেশে সড়ক নির্মাণে ইউরোপ-আমেরিকার তুলনায় ৩ থেকে ৪ গুণ বেশি খরচ হয়। উন্নয়নের নামে নানা রকমের ‘ধাপ্পাবাজি’ চলছে। জনগণের সঙ্গে দীর্ঘদিন ‘ধোঁকাবাজি-অত্যাচার’ চলতে পারে না, এটা বন্ধ করার আহ্বান জানান তিনি।\nআওয়ামী লীগকে গুম, খুনের রাজনীতি বন্ধ করার আহ্বান জানিয়ে খালেদা জিয়া বলেন, গুম ও খুনের রাজনীতি বন্ধ করতে হবে। বিদেশিরাও বলছে, গুম ও খুন বন্ধ করতে হবে। অথচ আওয়ামী লীগ গুম ও খুনের কথা স্বীকার করতে চায় না। তিনি বলেন, ‘আমাদের কত নেতাকে গুম করে দেয়া হলো। তারা বিএনপি করে বলে তাঁদের গুম করে দেয়া হলো।’\nপ্রধান বিচারপতিকে জোর করে পদত্যাগ করানো হয়েছে অভিযোগ করে খালেদা জিয়া বলেন, দেশে বিচার বলে কিছু নেই। প্রধান বিচারপতিকে (সুরেন্দ্র কুমার সিনহা) পর্যন্ত জোর করে অসুস্থ বানিয়ে বিদেশে পাঠিয়ে দেয়া হয়। এরপর বিদেশে সরকারের গোয়েন্দা সংস্থার লোক পাঠিয়ে প্রধান বিচারপতিকে পদত্যাগ করতে বাধ্য করা হয়। কারণ, প্রধান বিচারপতি সত্য কথা বলেছিলেন। তিনি (প্রধান বিচারপতি) বলেছিলেন, সরকার নি¤œ আদালতের ওপর হস্তক্ষেপ করছে। এ ছাড়া উচ্চ আদালতের ওপরও নিয়ন্ত্রণ করার চেষ্টা করছে। এ কারণেই তাকে বিদায় করা হলো।\nবক্তব্যের এ পর্যায়ে খালেদা জিয়া দেশের আর্থিক খাতের দুর্নীতির চিত্র তুলে ধরেন। তিনি বলেন, সুইস ব্যাংকে বাংলাদেশি যেসব অ্যাকাউন্ট আছে, সেখানে ২০১৫ সালে এক বছরে পাঁচ হাজার কোটি টাকা পাচার করা হয়েছে। গত ১০ বছরে আওয়ামী লীগ সাড়ে চার লাখ কোটি টাকা বিদেশে পাচার করেছে। পানামা পেপারসে যাদের নাম এসেছে, তাদের বিরুদ্ধে ব্যবস্থা নেয়া হয়নি। গত সাত বছরে ব্যাংক থেকে ৩০ হাজার কোটি টাকা লুট করা হয়েছে।\nবিএনপি সংঘর্ষের রাজনীতি পছন্দ করে না উল্লেখ করে খালেদা জিয়া বলেন, আজও আওয়ামী লীগ সংঘর্ষের চেষ্টা করেছিলো। নেতাকর্মীরা শান্ত থেকে সেটি মোকাবিলা করেছেন। বিএনপি গুণগত রাজনীতি করতে চায়। আলাপ-আলোচনার মাধ্যমে সেই পথ তৈরি করতে হবে। তিনি বলেন, ‘একটি কার্যকর পার্লামেন্ট দেখতে চাই। যেখানে সরকার ও বিরোধী দল মিলে কথা বলে সমস্যার সমাধান করবে।’\nমিয়ানমারকে রোহিঙ্গাদের ফিরিয়ে নেয়ার আহ্বান জানিয়ে খালেদা জিয়া বলেন, রোহিঙ্গা সমস্যা দেশের জন্য বড় সমস্যা। এ সমস্যার সমাধান করতে হবে। আন্তর্জাতিক সংস্থাগুলোর উচিত, রোহিঙ্গাদের তাদের নিজেদের দেশে নিরাপদে ফেরত পাঠানোর জন্য উদ্যোগ নেয়া। মিয়ানমারে তাদের নাগরিকত্ব নিশ্চিত করা। কারণ, তারা সেই দেশের নাগরিক, তারা বাংলাদেশের নাগরিক নয়।\nখালেদা জিয়ার লন্ডনে চিকিৎসা চলার সময় আওয়ামী লীগের বেশ কয়েকজন নেতা বলেছিলেন, খালেদা জিয়া দেশে ফিরবেন না। এ বিষয়টি উল্লেখ করে খালেদা জিয়া বলেন, ‘আমি বিদেশে থাকার সময় তারা (আওয়ামী লীগ) অপপ্রচার চালিয়েছে, আমি নাকি ফিরবো না। আমার ঠিকানা বাংলাদেশ। এ দেশ ছেড়ে আমি কোথায় যাবো?’ বিএনপির যেসব নেতাকর্মী কারাগারে আছেন এবং যাদের সমাবেশ উপলক্ষে আটক করা হয়েছে, সবাইকে মুক্তি দেয়ার আহ্বান জানিয়ে খালেদা জিয়া তার বক্তব্য শেষ করেন।\nসমাবেশের সভাপতি মির্জা ফখরুল ইসলাম আলমগীর বলেন, গণতন্ত্র হত্যাকারী, লুটেরা আওয়ামী লীগ সরকারের বিরুদ্ধে সংগ্রাম করতে হবে। আওয়ামী লীগ ভোট দেওয়ার অধিকার লুট করেছে। রাজস্ব লুট করে দেশের সম্পদ নিয়ে যাচ্ছে। খালেদা জিয়াকে মিথ্যা মামলা দিয়ে হয়রানি করা হচ্ছে। জনগণ এর জবাব দেবে। তাদেরও (আওয়ামী লীগ) বিচার করবে জনগণ। এ লুটেরা আওয়ামী লীগকে সিংহাসন থেকে সরাতে হবে, তাদের জনগণের আদালতে হাজির করতে হবে। তিনি বলেন, খালেদা জিয়া ছাড়া কোনো নির্বাচন এ দেশে হবে না। শেখ হাসিনা, আপনি আসন থেকে সরে না দাঁড়ালে দেশে কোনো নির্বাচন হবে না।\nসমাবেশে আরও বক্তব্য দেন বিএনপির স্থায়ী কমিটির সদস্য খন্দকার মোশাররফ হোসেন, মওদুদ আহমদ, জমিরউদ্দিন সরকার, মির্জা আব্বাস, গয়েশ্বর চন্দ্র রায়, আবদুল মঈন খান, নজরুল ইসলাম, আমীর খসরু মাহমুদ চৌধুরী, ভাইস চেয়ারম্যান আবদুল্লাহ আল নোমান, খন্দকার মাহবুব হোসেন, আমানউল্লাহ, শাহজাহান ওমর, বরকত উল্লাহ বুলু, শাহজাহান, এজেডএম জাহিদ, আজম খান প্রমুখ।\nপূর্ববর্তী কৌশলে ডেকে নিয়ে বাংলাদেশিকে কুপিয়ে ও জবাই করে খুন\nপরবর্তী জানাই ওদের ধিক


ইস্ত্রি কাজ করছে না? দেখুন জামা-কাপড় সহজে আয়রন করার কয়েকটি দুর্দান্ত বিকল্প পদ্ধতি - Tips & News\nইস্ত্রি কাজ করছে না? দেখুন জামা-কাপড় সহজে আয়রন করার কয়েকটি দুর্দান্ত বিকল্প পদ্ধতি\nইস্ত্রি ছাড়াই কুচকানো জামা-কাপড় আয়রন করার সহজ কয়েকটি অব্যর্থ উপায় জেনে নিন। জেনে রাখুন, অসময়ে কাজে লেগে যেতে পারে!\nজামা-কাপড় কাচার পড় সেগুলো আয়রন করতে গিয়ে দেখলেন, ইস্ত্রিটা কাজ করছে না! কী করবেন তখন? ভাবছেন লন্ড্রিতে পাঠাবেন! কোনও প্রয়োজন নেই। জেনে নিন ইস্ত্রি ছাড়াও চটকানো বা কুচকানো জামা-কাপড় সমান করার সহজ কয়েকটি পদ্ধতি। জেনে রাখুন, অসময়ে কাজে লেগে যেতে পারে!\n১) লোহার তৈরি যে কোনও পাত্রে (যেটির তলটা প্রায় সমান) খানিকটা জল ফুটিয়ে নিন। এ বার ফুটন্ত জলটা ফেলে দিয়ে, গরম পাত্রটি দিয়েই কুচকানো জামা-কাপড়ের উপর ইস্ত্রি চালানোর মতো করে ঘষে নিন। দেখবেন কুচকানো পোশাক সমান হয়ে যাবে।\n২) হাতের কাছে হেয়ার স্ট্রেটনার থাকতে কুচকানো জামা-কাপড় সমান করতে ভাবনা কিসের! হেয়ার স্ট্রেটনার দিয়ে পোশাকের ভাঁজে ভাঁজে সমান ভাবে টেনে টেনে ঘষে নিন। জামা-কাপড়ে ইস্ত্রি করার মতোই ফল পাবেন।\n৩) চটকানো বা কুচকানো জামা-কাপড়ের ভাঁজের উপর সামান্য ঠান্ডা জল ছিটিয়ে তার উপরে কিছু ক্ষণ হেয়ার ড্রায়ার চালিয়ে নিন। দেখবেন কুচকানো পোশাক অনেকটাই সমান হয়ে গিয়েছে।\n৪) কুচকানো জামা-কাপড় সমান করতে সাদা ভিনিগার অত্যন্ত কার্যকরী। ২ কাপ জলে ৩-৪ চামচ সাদা ভিনিগার মিশিয়ে নিন। এ বার ওই মিশ্রণটি কুচকানো জামা-কাপড়ের ভাঁজে ভাঁজে স্প্রে করে আলতো হাতে পোশাকটা একটু সমান করে ঘষে নিলেই পোশাকের কুচকানো ভাব অনেকটাই উধাও হয়ে যাবে।\n৫) বাড়িতে কেটলি আছে? আহলে আর চিন্তা করার কি আছে! যদি আপনার বাড়ির ইস্ত্রি বিগড়ে গিয়ে থাকে, তখন কেটলিতে খানিকটা জল গরম করুন। জল ফুটে উঠলে, কেটলির নীচের অংশটা দিয়ে সামান্য চাপ দিয়ে জামা-কাপড়ের কুচকানো অংশের উপর ঘষুন। দেখবেন জামা-কাপড়ে ইস্ত্রি করার মতোই ফল পাবেন।\nএ ছাড়াও এখন অনেক ওয়াশিং মেশিনেই ‘আয়রনিং’ অপশন থাকে। এই ‘আয়রনিং’ অপশন কাজে লাগিয়েও জামা-কাপড় দিব্যি আয়রন করে নিতে পারেন।


মুখোশ তুমি কার? - কাঁচালঙ্কা\nqaanchalonka June 9, 2018 June 10, 2018 No Comments on মুখোশ তুমি কার?\n১০ই ডিসেম্বর ২০১৭ কোলকাতায় অনুষ্ঠিত হলো ১৬তম রামধনু গৌরব যাত্রা। দিনের বদল, রাতের বদল, আর বদল রাষ্ট্রের শোষণের পদ্ধতিতে। বদল এসেছে পুরুষতন্ত্র আর নারীবাদের মধ্যেকার বাদ-বিসম্বাদ-সংঘাতে। তার সাথে তাল মিলিয়ে বদল এসেছে চলার ছন্দে, পোশাকের ধৃষ্টতায়, আর প্রতিবাদ প্রকাশের ভঙ্গিমায়। ব্রিটিশ যুগের ভারতীয় দণ্ডবিধি ৩৭৭, ২০০৯ সালের ১০রা জুলাই অনৈতিক বাতিলের দলে নিজের জায়গা করে নেওয়ার সাথে সাথে, উৎসবে ফেটে পড়লো ভারতের লিঙ্গ-যৌন-প্রান্তিক মানুষদের এতদিনের ক্ষোভ-জ্বালা-যন্ত্রণা, আনন্দের ঝলকানিতে, এক নতুন স্বাধীন জীবনের রূপ নিয়ে। ২০১২এর ২৭শে মার্চ, সেই নতুন স্ফুলিঙ্গরা নিভে গেল দেশের সর্বোচ্চ আদালতের দেওয়া কলঙ্কিত রায়ে। ৩৭৭ ধারা ফিরে এলো ভারতের সংবিধানে, বহাল তবীয়তে। বিভিন্ন রাজনৈতিক দলের নেতারা মাঝেসাঝে — ৩৭৭ ধারা খারাপ, ৩৭৭ এই, ৩৭৭ ঐ — ইত্যাদি ট্যাঁফোঁ করলেও প্রয়োজনের তুলনায় তা হয়তো নগণ্য।\nঅন্যদিকে, তার দু’বছর বাদে ২০১৪ সালের ১৫ই এপ্রিল, সেই সর্বোচ্চ আদালতের নালসা রায় সম্মান দিলো তৃতীয় লিঙ্গস্বত্বার। আমি কি, তা ঠিক করবো আমি — আর রাষ্ট্র তাকে সম্মান দিতে বাধ্য থাকবে, রক্ষা করতে, লালন করতে প্রতিশ্রুত থাকবে সর্বোতভাবে। ২০১৭ সালের শীতকালীন অধিবেশনে কেন্দ্রের সরকার আবার নিয়ে আসতে চাইলো নতুন এক বিল। নালসার উপরে ভিত্তি থাকলেও এই বিল কেড়ে নিতে চাইলো স্ব-লিঙ্গ-নির্ধারণের অধিকার। দেশের লিঙ্গ-সংখ্যালঘু মানুষকে দাঁড় করাতে চাইলো এক উদ্ভট স্ক্রিনিং কমিটির সামনে। তাদের উপর আক্রমণ/শোষণের জন্যে দোষীদের উপর ধার্য করতে চাইলো লঘুদণ্ড। আর শিক্ষা-স্বাস্থ্য-চাকুরীক্ষেত্রে সংরক্ষণের বালাই ছাড়াই কাঁচি চালানোর জন্যে উঠে এলো কিছু হাত, তাদের স্বাভাবিক জীবিকার ক্ষেত্রকে নিষিদ্ধ করার লক্ষ্যে। স্বাধীন ভারতের বয়স ৬০ পেরিয়েছে, ইতিহাসও অনেকটা রাস্তা পেরিয়েছে রামধনু ধুলো গায়ে মেখে। তার সবকিছু বলতে গেলে নিজেই গুলিয়ে যাবো। তাই, সে’সমস্ত থাক। বরং যে রাস্তা দিয়ে হাটলাম ১০ই ডিসেম্বর ২০১৭তে, সেই রাস্তাতেই হেঁটে আসি আবারো।\n১৯৯৯ সালের ২রা জুলাই, কোলকাতা শহরের ফ্রেন্ডশিপ ওয়াক, খাতায় কলমে শুধু ভারতবর্ষ না, গোটা দক্ষিণ এশিয়ায় সম্ভবত প্রথম প্রাইড ওয়াক। তারই স্মৃতি আওড়াতে গিয়ে পবনদা (পবন ঢাল) তুলে আনলেন বেশ কিছু গুরুত্বপূর্ণ জায়গা।\n“আমি জানিনা এর আগে এরকম গুরুত্বপূর্ণ কোন ইভেন্ট হয়েছিলো কি না, অন্তত আমাদের বা কোন সংবাদমাধ্যমের নজরে সেটা আসেনি। এই ইভেন্টে দেশের অন্যান্য জায়গার ভূমিকা/অংশগ্রহণ থাকলেও, সেই সময় কোলকাতাতেই এটা করা গেছিলো বোধহয় বাংলার এই মাটিতে প্রোথিত সামাজিক আর রাজনৈতিক ঔদার্যের জন্যেই। তখন ব্যাঙ্গালোরে অতোটাও কমিউনিটি মোবিলাইজেশন নেই, মুম্বইতে দক্ষিণপন্থি উগ্র পুরুষতান্ত্রিক রাজনীতির রমরমা। দিল্লীতে সেভাবে কোন সংগঠন দানা বাঁধেনি, যারা এরকম একটা প্রাইড ওয়াকে অগ্রণী ভূমিকা পালন করতে পারে। চেন্নাই/হায়দ্রাবাদে প্রায় কিছুই ছিলোনা। উল্টোদিকে আমরা কোলকাতার লোকেরা কিন্তু লড়াইয়ের জন্যে বেশ কিছু সংগঠন তৈরি করে ফেলেছিলাম ততোদিনে। এবং তারা নিজেদের অভিজ্ঞতাতেও যথেষ্ট সমৃদ্ধ। এই মাটি ভারতের অন্যান্য সব জায়গা থেকে অনেক বেশী করে সবাইকে অন্তর্ভুক্ত করতে পারে, আপন করার ক্ষমতা রাখে, এখনও অবধি এটাই আমার নিজস্ব মতামত।”\n… তবু প্রাইড ওয়াকের এই ধরণ পাল্টেছে অনেকটা …\n“সংখ্যায় এখন অনেক মানুষ আসেন। আগে ট্রান্সজেন্ডার মানুষেরা বেশী আসতেন। এখন গে লেসবিয়ানরা বেশী আসছেন। আর তাছাড়া অনেক বন্ধু-সংগঠনও এসে দাঁড়িয়েছে আমাদের পাশে। এবারে আমরা বধিরদের জন্যে সাইন ল্যাংগুয়েজের ব্যাবস্থা করতে পেরেছি, হুইলচেয়ার নিয়ে যাতে মানুষ স্বচ্ছন্দে অংশ নিতে পারেন তার ব্যবস্থা করেছি, দৃষ্টিহীনদের স্বাদর অভ্যর্থনা জানিয়েছি। — হ্যাঁ, সবাইকে নিয়ে চলা জানিনা কবে হবে, কিন্তু, চেষ্টা থামালে কি চলে?”\nমানুষের ইতিহাসে উদ্যমতা আর স্বাধীনতা এক অজেয় অধ্যায়। তাকে চাপা দেওয়া যায়না কোনভাবে। পবনদা জানালেন কীভাবে ২০০৫ সালে হাইকোর্টের এক জাজ বলেছিলেন\n“আমি যৌনতার বিরুদ্ধে নয়, সমকামিতার বিরুদ্ধেও নয়, আজ যখন কোলকাতার রাস্তায় প্রাইড ওয়াক হচ্ছে সেটাই কিন্তু একটা বড়ো ব্যাপার।”\n… কখনো পাড়ার মুদীর দোকানীর সাধুবাদ, টিভিতে প্রাইড দেখে তার ভালো লেগেছে, তার সাথে সেই মিছিলের বক্তব্যগুলোও গ্রহণযোগ্য মনে হয়েছে সেই মানুষটির, কখনো আবার “অতি-উচ্চশিক্ষিত” পরিচিত মানুষের কথা বন্ধ করে দেওয়া, এই দুই নিয়ে পবনদা কিন্তু উৎসাহী সমাজে প্রাইড ওয়াকের ইতিবাচক প্রভাব নিয়েই।\n“এতোগুলো মানুষ এরকম অদ্ভুতভাবে সেজে নিজের বাড়ি থেকে আজ রাস্তায় বেড়িয়ে ঠিক কি বলার চেষ্টা করছে — এই প্রশ্নের মুখে তো আজ আমরা শহরের লোকেদের দাঁড় করাতে পেরেছি, তাই বা কম কিসের?”\nতাই হাঁটা বন্ধ করার প্রশ্ন নেই, এবং হেঁটে চলেছি সেই একই রাস্তায়,কদিন আগেই যেখান দিয়ে হেঁটে এলাম সেখান দিয়েই, মিলিয়ে নিচ্ছি, উলের মতো বুনে নিচ্ছি, কিছু স্মৃতিপট। আগের বছর, মনে আছে, প্রাইডে চলার সময়, রাস্তার দু’ধারের বাচ্চাদের বেলুন বিলি করেছিলাম। সংগঠকদের বিলি করা লিফলেট, যাতে আমাদের নিজেদের মতো করে বেঁচে থাকার দাবী, আর সঙ্গে কিছু বেলুনরঙ্গা একসাথে চলার আহ্বান। আমাদের স্লোগান, আমাদের উল্লাস, আমাদের অহংকার, এই একটা দিনে মুছে দিয়ে যায় “আমরা/ওরা”-এর ব্যবধান। আজ সমাজ পাল্টাচ্ছে, আমার বন্ধুরা শুধু আলাদা বলে ছুঁড়ে ফেলে দেয়না আমায়। আমার চেয়ে ছোট যারা, তারা তো কলেজে স্কুলে নিজেদের পরিচয়/অধিকার নিয়েই সোচ্চারভাবে টিকে আছে। প্রশ্ন, উত্তর, কথা, আতিথেয়তা, বন্ধুত্ব, আলোচনা — আর অবশ্যই তর্কও — সব মিলিয়ে ধীরে ধীরে আমরা মিশে যাচ্ছি বাকিদের সাথে — মিশছি, কিন্তু আমাদের নিজের “আমি”টাকে নিয়েই।\n“এটা অবশ্যই একটা স্বাধীনতার জায়গা” —\n২০১১ সালে তৈরি হওয়া কে-আর-পি-এফ সদস্য সৌভিকের কাছে এটাই ছিলো কোলকাতা প্রাইড ওয়াকের মানে। কথায় কথায় ফুটে উঠলো তার কাছে প্রাইড ওয়াকের এক বৃহত্তর সংজ্ঞা।\n“আসলে সবকিছুই তো একসাথে যুক্ত — সমকামবিদ্বেষ, রুপান্তরকামবিদ্বেষ, নারীবিদ্বেষ, বর্ণপ্রথা, দলিত-অবদমন। আজ এই হাঁটার ছন্দে শুধু যৌনতার অধিকার আর লিঙ্গস্বাধীনতাই থাকেনা, কিছু মানুষ হয়তো কাশ্মীর মাংগে আজাদি স্লোগান তোলেন, অন্যদিকে কাশ্মীরি পণ্ডিতদের কথা বলার জন্যেও কি কেউ থাকেনা? নিশ্চয়ই থাকে। দলিতদের নিয়ে কথা হয়। নারী স্বাধীনতা নিয়ে শ্লোগান ওঠে।”\nকোলকাতা রেইনবো প্রাইড “কে-আর-পি-এফ” -এর হাত ধরে পথচলা শুরু করে ২০১১ সালে। সেইবছর ৫০০জন মানুষ হেঁটেছিলেন নিজেদের অধিকার রক্ষায়। ২০১২তে ১০০০, ২০১৩তে ১৫০০।\n“আগের বছর পুলিশ/প্রশাসনের কাছ থেকে জেনেছিলাম যে প্রায় ২৫০০ লোক প্রাইডে হেঁটেছিলেন, এবার ভেবেছিলাম হয়তো ৩০০০ জন আসবেন, কিন্তু সংখ্যাটা দাঁড়ায় গিয়ে ৫০০০এ!!”\nএই জনসমুদ্র হওয়ার কারন? পবনদা বলছে…\n“ট্রান্সজেন্ডার বিলের প্রতিবাদ এবারের প্রাইডওয়াকের সাথে মিশে যাওয়ার জন্যে অনেক ট্রান্স মানুষেরাই এবারে অংশগ্রহণ করেছেন।”\nআর সৌভিকের কথায়…\n“তোমার পতাকা যারে দাও তারে বহিবারে দাও শকতি। সেই শকতি-ই আজ বাড়ছে। কেউ আছেন নিজের স্বত্বা প্রদর্শনে ব্যস্ত, কেউ হয়তো রামধনু পতাকাটাকে ছুঁয়ে দেখতে চায় একবার, কেউ শ্লোগানে ব্যস্ত — আসলে এই একটা দিনে তুমি জানো যে কেউ তোমাকে টিটকিরি দেওয়ার সুযোগ পাবেনা। কারন ওখানে তোমার মতো আরও হাজার হাজার মানুষ হাঁটছে। এই উৎসবটাই আমাদের প্রতিবাদ প্রকাশের সেরা মাধ্যম।”\nকোলকাতা রেইনবো প্রাইড ওয়াক, যাকে ছোট ভাষায় “কে-আর-পি-ডব্ল্যু” নামেই আমরা অনেকে চিনি, তার নিয়ম কিছু? সৌভিক বললো…\n“নিয়ম একটাই, কোন তকমা নিয়ে এসোনা। ওখানে আমরা সবাই এক। নইলে আমাদের সাথে অ্যাক্সেঞ্চারের মতো সংস্থাও হেঁটেছে, হেঁটেছে রাজনৈতিক গোষ্ঠীরাও।”\n“প্রত্যেকবারেই মানুষেরা ছড়িয়ে ছিটিয়ে পড়েন। ভলেন্টিয়াররা তাল রাখতে হিমশিম খান। কিন্তু তাদের মধ্যে একটা যোগসূত্র থেকেই যায়, কোন এক অদৃশ্য সুতোয় যেন সবাই বাঁধা। ট্রাফিক থেকে বেঁচে হাঁটো, এ’টুকুই, নইলে এটা তো আর মিলিটারি মার্চ নয়, নিয়মের সেরকম কোন বালাই নেই।”\nনাহ! সত্যিই একটা ছন্দ থাকে। ৫০০০ জোড়া পা, তাদের অনুরণন থাকতেও বাধ্য। তারই আবেশে যেন মানুষের মাঝে মিশে যাচ্ছে এই স্রোত। রাষ্ট্র, ধর্মীয় গোঁড়ামো, পুরুষতন্ত্র নতুন নতুন ফন্দি আঁটছে এই জনস্রোতের বিরুদ্ধে। ট্রান্স বিলের নাম করে, তাদের ভালো করার হুজুক তুলে সর্বনাশ ডেকে আনছে তাদের জীবনে। ৩৭৭ নিয়ে মাঝে মাঝে কথা বললেও কেউই কিস্যু করছেনা। বরং একের পরে আরেক পরোক্ষ নিয়ম চালু করে লিঙ্গ-যৌন-প্রান্তিক মানুষদের অবদমনের নতুন নতুন ফন্দি আঁটছে তারা। সন্তান দত্তক নেওয়ার পথে তৈরি করছে বাধা, রাষ্ট্রসংঘে ভোট দিচ্ছে সমকামীতার জন্যে মৃত্যুদন্ডের সপক্ষে। নারীকে পণ্য করে তুলে ধরার চেষ্টা করছে নারীদিবসের এক নতুন মানে।\nসৌভিকের কথায় খানিক প্রতিবেশী আরেক বঙ্গভূমির যন্ত্রণাও উঠে এলো।\n“আমার শোভাযাত্রার অংশ হিসেবে যদি একদল মানুষ অংশগ্রহণ করে, তাহলে তারা তো আমার শোভাযাত্রাকেই বলীয়ান করছে। এসব নিয়ে আমায় বলতেই বোলোনা কিছু, কান্না চলে আসে আমার। তাদের লিঙ্গ-যৌন-পরিচয় ভিন্ন — শুধু এই কারণে তাদেরকে বাতিল করে দেবো এই অধিকার আমায় কে দিয়েছে? মাঝে মাঝে মনে হয় এই সভ্যতার দরকারই নেই। অভিজিৎ রায়, জুলহাস মান্নান, গৌরী লঙ্কেশ, আফ্রাজুল, তনয় –এই সব হত্যাই তো আমার কাছে একইরকম লাগে। যদি এই সভ্যতা একজন মানুষকে জীবন্ত জ্বালিয়ে মেরে ফেলতে পারে রাজস্থানে, তাহলে এই সভ্যতাটাই জ্বলেপুড়ে ছারখার হয়ে যাক।”\nতবু জীবন চলে নিজের মতো করে। সুপ্রিমকোর্টের পরিসংখ্যানে ভারতের মাটিতে ক্ষুদ্রাতিক্ষুদ্র জনগোষ্ঠী, যাদের দায়ভার দেশের আইন স্বীকার করেনি, যাদের জন্যে রাষ্ট্র ভাবেনি, ধর্মের বর্তমান হোতারা যাদের নিয়ে মাথা ঘামায়না, পুঁজিবাদ শুধু নিজেদের কাজে ব্যবহার করে ছেড়ে দেয়, তারা নিজেদের গান খুঁজে নিয়েছে নিজেদের ভাষায়। নিজেদের প্রতিবাদ কুড়িয়ে পেয়েছে রাশভাঙ্গা উৎসবে।\nহাঁটতে হাঁটতে প্রায় শেষ, দেখা হলো প্রতুলানন্দদার সাথে। দেখে একটাই প্রশ্ন করলো আমায়।\n“ক’জন কে দেখলি রে মুখোশ পড়েছে আজ?”\nউত্তর তৈরিই ছিলো, আমিও লক্ষ্য করেছিলাম। পাঁচ হাজার জন মানুষের ভিড়ে\n“খুব বেশী না গো প্রতুলদা, ৩ থেকে ৪ জন”।\n… মনে মনে বললাম, আমাদের মুখোশ পড়ার দিন শেষ হচ্ছে প্রতুলদা, আমরা আর লুকোবোনা, লুকাবে এবার রাষ্ট্র, ধর্ম, লুকাবে পুরুষতন্ত্র নিজের ধুতির আঁচলের পিছনে। দেখা যাক তাদের নতুন মুখোশ পরা ফন্দিগুলোর জবাব আমাদের প্রকাশ্য প্রতিবাদে আমরা ধুয়ে মুছে ফেলতে পারি কি না। পারবো তো? পারতে যে হবেই।\nকৃতজ্ঞতাঃ পবন ঢাল এবং সৌভিক\nছবিঃ কৌশিক গুপ্ত এবং লীনা মহাল\nপ্রুফ রিডিংঃ অভিষেক মুখার্জী


কুমিল্লার আঁচ ছড়ালো ত্রিপুরাতেও! মসজিদে হামলার অভিযোগ কুমিল্লার আঁচ ছড়ালো ত্রিপুরাতেও! মসজিদে হামলার অভিযোগ\nকুমিল্লার আঁচ ছড়ালো ত্রিপুরাতেও! মসজিদে হামলার অভিযোগ\nআন্তর্জাতিক | 23rd October, 2021 10:47 pm\nকুমিল্লায় পূজামণ্ডপে হামলার সূত্র ধরে সারাদেশে ছড়ানো সাম্প্রদায়িক সহিংসতার যেন সংক্রমিত হলো কুমিল্লার পার্শ্ববর্তী ভারতীয় রাজ্য ত্রিপুরাতেও। খবর হিন্দুস্তান টাইমসের।\nশুক্রবার ২২ অক্টোবর রাজ্যটির মুসলিমদের প্রধান সংগঠন ‘ত্রিপুরা রাজ্য জমিয়ত উলামা হিন্দ’ অভিযোগ করে, বাংলাদেশে হিন্দু ধর্মাবলম্বীদের ওপর হামলায় প্রতিক্রিয়ায় ত্রিপুরার কিছু মসজিদেও সাম্প্রদায়িক হামলা ঘটিয়েছে দুর্বৃত্তরা।\nসংগঠনের একটি প্রতিনিধি দল ত্রিপুরার মুখ্যমন্ত্রী বিপ্লব কুমার দেবের কার্যালয়ের পাশাপাশি রাজ্যের পুলিশ মহাপরিচালকের কাছে আনুষ্ঠানিক অভিযোগপত্র জমা দিয়েছে। তাতে হামলার ঘটনাটিকে ‘সাম্প্রদায়িক সম্প্রীতি বিনষ্টের’ চেষ্টা হিসেবে অভিহিত করে সংগঠনটি অনতিবিলম্বে জড়িতদের বিরুদ্ধে ব্যবস্থা নিতে রাজ্য সরকারকে আহ্বান করা হয়।\nনিজেদের ওপর ঘটা হামলার প্রতিবাদ করতে গিয়ে সংগঠনটি বাংলাদেশে হিন্দুদের ওপর চালানো সহিংসতার সমালোচনাও করেছে। শুক্রবার সন্ধ্যায় সংগঠনটির সভাপতি মুফতি তায়েবুর রহমান গণমাধ্যমকে বলেছেন, ত্রিপুরার হিন্দু বা মুসলিম কেউই বাংলাদেশে এই ধরনের সহিংসতা সমর্থন করে না।\nতিনি বলেন, মুসলিম সম্প্রদায়ের কিছু মসজিদ ও আবাসিক এলাকায় হামলা হয়েছে, যার বেশিরভাগই ত্রিপুরার উত্তর, পশ্চিম ও গোমতি জেলার কিছু অংশে।\nএদিকে, এরকম ঘটনাকে সরকারের ভাবমূর্তি ক্ষুণ্ণের অপচেষ্টা বলে মন্তব্য করেছে শাসকদল বিজেপি। দলটির মুখপাত্র নবেন্দু ভট্টাচার্য বলেছেন যে, এই ধরনের ঘটনা যাতে না ঘটে তা নিশ্চিত করার জন্য বিজেপি কর্মীরা সজাগ রয়েছে।\nএ বিষয়ে ত্রিপুরা পুলিশের শীর্ষ কর্মকর্তাদের কোনো মন্তব্য পাওয়া যায়নি বলে উল্লেখ করা হয়েছে হিন্দুস্তান টাইমসের সে প্রতিবেদনটিতে।


সব জেলায় হবে কিডনি ডায়ালাইসিস : স্বাস্থ্যমন্ত্রী\nপ্রকাশিত: ০৬:৫৭ পিএম, ১১ ফেব্রুয়ারি ২০২০\nদেশের সব জেলায় কিডনি ডায়ালাইসিস হবে বলে জানিয়েছেন স্বাস্থ্যমন্ত্রী জাহিদ মালেক। এ জন্য দেশের সব মেডিকেল কলেজ হাসপাতালে ৫০ শয্যা ও জেলা সদর হাসপাতালে ১০ শয্যার কিডনি ডায়ালাইসিস সেন্টার স্থাপন করা হচ্ছে।\nমঙ্গলবার (১১ ফেব্রুয়ারি) দুপুরে সচিবালয়ে স্বাস্থ্য মন্ত্রণালয় আয়োজিত ‘মন্ত্রণালয়ের প্রজেক্ট রিভিউ সংক্রান্ত সভায়’ এ কথা বলেন তিনি। এর আগে সকালে জাতীয় অর্থনৈতিক পরিষদের নির্বাহী কমিটির (একনেক) সভায় এ সংক্রান্ত একটি প্রকল্প অনুমোদন হয়েছে বলেও জানান স্বাস্থ্যমন্ত্রী। স্বাস্থ্য অধিদফতর ২০২২ সালের মধ্যে এ প্রকল্পের কাজ শেষ করবে।\nমন্ত্রী জানান, প্রকল্পটি বাস্তবায়ন হলে কিডনি রোগীদের সমস্যা অনেকাংশেই দূর হবে। দেশে বর্তমানে এক কোটি ৯০ লাখের মতো কিডনি রোগী রয়েছেন। প্রতিবছর ১৭ দশমিক ৩ শতাংশ হারে মানুষ ক্রনিক কিডনি রোগে আক্রান্ত হচ্ছেন। প্রকল্পটির মাধ্যমে দেশের হাসপাতালে কিডনি ডায়ালাইসিস সেন্টার স্থাপিত হলে একদিকে যেমন ঢাকায় চিকিৎসার চাপ কমবে, অন্যদিকে কিডনি চিকিৎসায় বড় ধরনের অগ্রগতি আসবে।’\nউল্লেখ্য, দেশে বর্তমানে প্রয়োজনের তুলনায় মাত্র ২০ ভাগ রোগীর কিডনি ডায়ালাইসিস করা সম্ভব হচ্ছে। কিডনি বিশেষজ্ঞদের মতে, প্রায় ৪০ হাজার রোগীর বর্তমানে সাপ্তাহিক ডায়ালাইসিস প্রয়োজন। এর মধ্যে সরকারি-বেসরকারি মিলে মাত্র ছয় হাজার মানুষের ডায়ালাইসিস করা সম্ভব হচ্ছে। বর্তমানে প্রকল্পটির মাধ্যমে মেডিকেল কলেজ পর্যায়ে ৫০ শয্যা বিশিষ্ট ২২ ডায়ালাইসিস ইউনিটে ১১০০ বেডের মাধ্যমে এবং জেলা সদর হাসপাতালে ১০ শয্যা বিশিষ্ট ৪৪টি ডায়ালাইসিস ইউনিটের মাধ্যমে ৪৪০ বেডের সর্বমোট ১৫৪০ বেডের ডায়ালাইসিস সেবা সরকারি পর্যায়ে সারাদেশে সম্প্রসারিত হবে। এ প্রকল্পের ১৫৪০ শয্যার ডায়ালাইসিস ইউনিটের মাধ্যমে সপ্তাহে সর্বোচ্চ ৪৩,১২০ বার ডায়ালাইসিস সম্ভব। প্রতি বেডে দৈনিক ৩/৪ বার ডায়ালাইসিস করা সম্ভব হবে বলে সভায় জানানো হয়।\nস্বাস্থ্যমন্ত্রী জাহিদ মালেকের সভাপতিত্বে সভায় আরও উপস্থিত ছিলেন স্বাস্থ্য অধিদফতরের মহাপরিচালক অধ্যাপক ডা. আবুল কালাম আজাদ, অতিরিক্ত সচিব মো. হাবিবুর রহমান খান, নার্সিং ও মিডওয়াইফারি অধিদফতরের মহাপরিচালক সিদ্দিকা আক্তার, হাসপাতাল অনুবিভাগের অতিরিক্ত সচিব মো. সিরাজুল ইসলাম, স্বাস্থ্য অধিদফতরের অতিরিক্ত মহাপরিচালক অধ্যাপক ডা. সানিয়া তাহমিনাসহ মন্ত্রণালয়, স্বাস্থ্য অধিদফতর, বিভিন্ন হাসপাতাল ও প্রকল্প পরিচালকরা।


প্রেমের টানে সীমান্ত পেরিয়ে বিয়ে, পরে ধরা পড়লো যুবক-যুবতী! প্রেমের টানে সীমান্ত পেরিয়ে বিয়ে, পরে ধরা পড়লো যুবক-যুবতী! – ajkersangbad.com\nপ্রেমের টানে সীমান্ত পেরিয়ে বিয়ে, পরে ধরা পড়লো যুবক-যুবতী!\nঅনেকটাই বলিউড সিনেমা ভির-জারার গল্পের মতো। কিন্তু বাস্তব জীবনেও যে এমন ঘটনা ঘটতে পারে, সেটাই যেন প্রমাণ করে দিলেন এক যুবক-যুবতী। জয়কান্ত নামের ভারতীয় এক যুবক প্রেমের টানে সীমানা পেরিয়ে বাংলাদেশে প্রবেশ করেন। পরে তার প্রেমিকা পরিণীতিকে বিয়ে করেন। পরে ভারতে ঢোকার সময় সস্ত্রীক গ্রেপ্তার হন তিনি। খবর এই সময়ের।


আপডেট সময় : অক্টোবর ১১, ২০১৮ at ৯:২৮ অপরাহ্ণ\nমিজান লিটন, চাঁদপুর : চাঁদপুর মেঘনা নদীতে মা ইলিশ নিধনের অপরাধে পৃথক অভিযানে আটক ৮ জেলেকে ১ বছর করে কারাদন্ড দিয়েছে ভ্রাম্যমান আদালত। বৃহস্পতিবার (১১ অক্টোবর) সকালে পৃথক ভ্রাম্যমান আদালত পরিচালনা করেন চাঁদপুর জেলা প্রশাসক কার্যালয়ের নির্বাহী ম্যাজিস্ট্রেট মো. মাহবুবুর রহমান ও সহকারী কমিশনার (ভুমি) চাঁদপুর সদর অমিত চক্রবর্তী।\nকারাদন্ডপ্রাপ্ত জেলেরা হচ্ছেন, সদর উপজেলার হানারচর ইউনিয়নের গোবিন্দিয়া গ্রামের রিপন পাটওয়ারী (২২), রহিম শেখ (৩৫), মাসুদ পাটওয়ারী (৩০), একই উপজেলার তরপুরচন্ডী ইউনিয়নের চুন্নু মিয়া (২৫), ফজলু মিয়া (৩৬), হানিফ সৈয়াল (২২), পাশ^বর্তী বিষ্ণপুর ইউনিয়নের মো. শরীফ (৩৮) ও শহরের উত্তর শ্রীরামদী এলাকার আল-আমিন (৩৫)।\nবৃহস্পতিবার (১১ অক্টোবর) সকালে সহকারী মৎস্য কর্মকর্তা গোলাম মোস্তফা মেঘনার মোহনা এলাকায় অভিযান চালিয়ে মাছ ধরা অবস্থয় চুন্নু মিয়া, ফজলু মিয়া, হানিফ, শরীফ ও আল-আমিনকে আটক করেন। এ সময় ২হাজার মিটার কারেন্টজাল ও ২টি মাছ ধরার নৌকা জব্দ করেন।\nজেলা মৎস্য কর্মকর্তা মো. আসাদুল বাকী জানান, কারাদন্ডপ্রাপ্ত জেলেদেরকে জেলা কারাগারে পাঠানো হয়েছে। জব্দকৃত নৌকা নৌ-পুলিশের হেফাজতে রয়েছে এবং কারেন্টজালগুলো আগুনে পুড়িয়ে দেয়া হয়েছে।


সেলফ-প্রোমোশন নাকি নিজের ঢোল নিজে পেটানো? | Bohubrihi Blog\nকথায় আছে, নিজের ঢোল অন্য কেউ না পেটালে নিজেকেই পেটাতে হয়। শুনতে একটু কেমন শোনালেও সত্যিই তো, আপনাকে আপনার চেয়ে বেশি ভালোভাবে আর কে চেনে? নিজের ঢোল পেটানো মানে হল সেলফ-প্রোমোশন। সেলফ-প্রোমোশন এর খুঁটিনাটিসহ তিনটি প্রশ্নের উত্তর নিয়েই এই আজকের এই আর্টিকেল।\nইন্টারভিউ ট্রিকসের ব্যাপারে অনেকে এই কথাটি শুনে থাকবেন যে, চাকরি পেতে হলে ইন্টারভিউ বোর্ডে নিজেকে সেল করতে হয়। এখানে নিজেকে সেল করা মানেই সেলফ-প্রোমোশন। প্রশ্ন হল, নিজেকে কীভাবে সেল করবেন? তার আগে বলে নিই, নিজের দক্ষতা, অভিজ্ঞতা ও ব্যক্তিত্বের গুণগুলো অন্যের কাছে (পড়ুন ‘উপযুক্ত জায়গায় ও উপযুক্ত সময়ে’) তুলে ধরা সেলফ-প্রোমোশনের সংজ্ঞা।\nইন্টারভিউ বোর্ড থেকে শুরু করে সোশ্যাল মিডিয়া, কোথায় লাগে না এই সেলফ-প্রোমোশন?\nকেন সেলফ-প্রোমোশন জরুরি?\nধরা যাক একটি চাকরির জন্য একই যোগ্যতার একাধিক প্রার্থী আবেদন করলেন। প্রার্থীর নিজেকেই প্রমাণ করতে হবে যে কেন এই চাকরির জন্য তিনি উপযুক্ত, কেন তিনিই সেই ব্যক্তি যাকে কোম্পানি খুঁজছে, কী কী গুণাবলির কারণে তিনি এগিয়ে আছেন অন্যদের চেয়ে। এই কাজটি যে যত ভালোভাবে করতে পারবেন, তিনিই চাকরিটি পাবেন। প্রার্থী নিজেকে কীভাবে প্রেজেন্ট করছেন একমাত্র সেটিই এখানে গুরুত্বপূর্ণ।\nসেলফ-প্রোমোশনের মাধ্যমে প্রার্থী এমনভাবে সিগন্যাল দিচ্ছেন যাতে করে অপরপক্ষের সঠিক সিদ্ধান্ত নেয়া সহজ হয়।\nকীভাবে স্মার্টলি নিজেকে প্রোমোট করবেন?\nভুল বা অতিরঞ্জিত সেলফ-প্রোমোশন অডিয়েন্সকে ভুল তথ্য দিতে পারে। নিজেকে নিয়ে আপনার বক্তব্য যদি দাম্ভিক মনে হয়, তবে স্বভাবতই অপরপক্ষের জন্য এটি বিরক্তির উদ্রেক করবে। তাহলে সেলফ-প্রোমোশনের সঠিক উপায় কী? সেলফ-প্রোমোশনের তিনটি সূত্র যা আমি মেনে চলিঃ\n১। আগে নিজেকে জানুন, আত্মবিশ্বাস রাখুন!\nঅন্যের সামনে প্রোমোট করার আগে নিজেকে জানা জরুরি। ভেবে দেখুন তো, কোন কাজটায় আপনি সেরা, কেন আপনি নিজেকে অসাধারণ মনে করেন, অথবা আজ পর্যন্ত আপনার অর্জনগুলি কী কী ছিল? এবার একটি কাগজে আপনার উত্তরগুলো লিস্ট করে ফেলুন এবং জোরে উচ্চারণ করে নিজেকে পড়ে শোনান।\nএই সহজ পদ্ধতিটি আপনাকে আপনার দক্ষতা ও অর্জন সম্পর্কে সচেতন করে তুলবে। আত্মবিশ্বাসী আপনি পরবর্তী যেকোনো পরিস্থিতিতে নিজেকে সেলফ-প্রোমোটের সুযোগ পেয়ে যাবেন।\n২। আপনার অবদান শেয়ার করুন, অর্জন না!\nঅডিয়েন্সের কাছে আপনার অর্জনের চেয়ে আপনার অবদান বেশি গুরুত্বপূর্ণ। যেমন কোম্পানিতে আপনার সফলতা মানে কোম্পানিরও সফলতা, তাই সেই সফলতার গল্পই প্রচার করুন। আপনি কী কী দক্ষতা প্রয়োগ করেছেন তার চেয়ে বেশি ইন্টারেস্টিং শোনাবে আপনার কাজের ফলাফল কী ছিল, অথবা কোম্পানির তাতে কী উপকার হয়েছে।\n৩। Facts না, আপনার গল্প শোনান!\nআপনার কাছে আপনার অর্জনের ফ্যাক্টসগুলো যতই ইন্টারেস্টিং শোনাক, অডিয়েন্স কিন্তু পছন্দ করে গল্প শুনতে। এমনভাবে গল্পটি তুলে ধরুন যেন অডিয়েন্স আপনার গল্পের সাথে নিজেকে মেলাতে পারে এবং দীর্ঘদিন আপনাকে মনে রাখে।\nসব অর্জনই যে আপনার একার তা কিন্তু নয়। আশেপাশের সকলের সহযোগিতা ছাড়া হয়ত অনেককিছুই সম্ভব হত না, তাদের কথা ভুলে গেলে চলবে না। কৃতজ্ঞতা স্বীকার আপনাকে বরং আরও বড় করবে। পরিবার ও আপনজনদের পাশাপাশি টিমমেটদেরও শুভেচ্ছা প্রাপ্য। এতে এটাও বোঝা যাবে যে আপনি একজন টিম-প্লেয়ার, যা আপনার বসের কাছে গুরুত্বপূর্ণ। অডিয়েন্স কতটুকু শুনতে চায় তা বোঝাও জরুরি, একই অর্জনের কথা বারবার বলা বিরক্তির কারণ হতে পারে। এগুলো অনুসরন করলে সেলফ-প্রোমোশন আর শো-অফ মনে হবে না। তবে শুধু কথায় নয়, কাজেও ফুটে উঠুক আমাদের দক্ষতা। কারণ Actions speak louder than words!\nমোট কথা, সেলফ-প্রোমোশন মানে মোটেও আত্ম-কেন্দ্রীক হওয়া নয়, বরং এটি নিজেকে নিবেদন করার একটি উপায়।\nPrevious Postকীভাবে যে কোনো কিছু শিখবেন?\nNext Postপার্সোনাল ব্র্যান্ড তৈরি করার ৭টি গোল্ডেন রুল


Bangla News » Entertainment » Culture » 8 horror railway station in India\nদেখুন গ্যালারি: দেশের ৮ গা ছমছমে ভূতুড়ে রেল স্টেশন\nভূতে ভয় পেতে নাকি মানুষ ভালবাসে। আর যেখানে ভালবাসা আছে সেখানে কোনও যুক্তি খাটে? তাই ভূতপ্রিয় বাঙালিদের জন্য জন্য দেশের আট ‘যেচে ভয় পাওয়ার’ ডেস্টিনেশন। না না ডেস্টিনেশন না বলে ভুতূড়ে স্টেশন বলাই বেটার! চোখ রাখুন গ্যালারিতে...\nPublish Date - 5:33 pm, Thu, 10 June 21 Edited By: শুভঙ্কর চক্রবর্তী\nরবীন্দ্র সরোবর মেট্রো স্টেশন, পশ্চিমবঙ্গ: কলকাতার এক নামকরা মেট্রো স্টেশন। ‘সুইসাইড স্টেশন’ বললেও খুব ভুল হবে না। প্রচুর ভৌতিক গল্প আছে স্টেশন জুড়ে। বহু আত্মহত্যার খবর উঠে এসেছে সরোবর স্টেশন ঘিরে। শোনা যায় রাতের শেষ মেট্রো যা কিনা সাড়ে দশটার রবীন্দ্র স্টেশন মেট্রোয় পৌঁছয়, তাতে নাকি ভূত চড়ে, এবং সে ভূত রেললাইনেও হেঁটে চলে বেড়ায়!\nবারোগ স্টেশন, হিমাচল প্রদেশ: ঠিক স্টেশন নয়। টানেল বলা যেতে পারে। টানেল নং ৩৩। বারোগ স্টেশনের খুব কাছে অবস্থিত এই টানের জুড়ে রয়েছে এক ভৌতিক ঘটনা। একজন ইংরেজ ইঞ্জিনিয়ার কর্নেল বারোগ এই স্টেশনটি তৈরি করেন। এবং তিনি সেই টানেলে বেপরোয়াভাবে হাঁটতে গিয়ে নিজের প্রাণ হারান। স্থানীয় বাসিন্দার মতে এখনও কর্ণেল সাহেবের প্রেতাত্মাকে দেখা যায় টানেলে।\nবেগুনকোদর স্টেশন, পশ্চিমবঙ্গ: বিয়াল্লিশ বছরেরও পুরনো এক স্টেশন। বহু বছর বন্ধ ছিল বেগুনকোদর স্টেশন। ২০০৯ সালে পুণরায় এটিকে জনসাধারণের জন্য চালু করা হয়। রেলযাত্রীর অনেকের দাবি, বেশ রাতের দিকে এক মহিলা অশরীরীকে হাঁটতে দেখা যায় স্টেশন চত্ত্বরে!\nচিত্তুর স্টেশন, অন্ধ্র প্রদেশ : হরি সিং ছিলেন কেন্দ্রীয় বাহিনীর এক আধিকারিক। তার উপর হামলা চালায় এক আরপিএফ পুলিশকর্মী এবং এক দল টিকিট পরীক্ষক। প্রাণ হারান হরি সিং। তার পর থেকে লোকমুখে শোনা যায় হরি সিংয়ের আত্মা শান্তি পায়নি। এবং সে কারণে ন্যায়ের আশায় প্রায়শই হরি সিংকে দেখা যায় চিত্তুর স্টেশনের আসপাশে।\nনৈনি স্টেশন, উত্তর প্রদেশ: নৈনি কারাগারের খুব কাছে নৈনি রেল স্টেশন। স্বাধীনতার সময়কালে বহু সংগ্রামীকে এ কারাগারে বন্দী এবং শোষন করা হয়। এমনকি তাদের মধ্যে অনেকের মৃত্যুও ঙটে। শোনা যায় এখনও স্বাধীনতা সংগ্রামীদের আত্মা ঘুরে বেড়ায় নৈনি স্টেশনে।\nলুধিয়ানা স্টেশন, অন্ধ্র প্রদেশ: টিকিট রিজার্ভেন কাউন্টারের কোণের ঠিক ঘরে থাকতেন আধিকারিক সুভাষ। সে ঘরেই তিনি শেষ নিঃশ্বাস ত্যাগ করে। সুভাষ কাজপাগল মানুষ ছিলেন। শোনা যায় তাঁর আত্মা আজও ঘরের আসপাশে হেঁটে চলে বেড়ায়। এ ঘরে সুভাষের চেয়ারে যে কেউ বসেছে, কিছু না কিছু অলৌকিক সমস্যার সম্মুখীন হয়েছে বলে লোকমুখে শাোনা যায়।\nদ্বারকা সেক্টর ৯ মেট্রো স্টেশন, দিল্লি: জনশ্রুতি, রোজ রাতে এক মহিলা অশরীরী স্টেশনের ঠিক বাইরে চলন্ত গাড়ি ধাওয়া করে। এ সব কারণে সন্ধ্যের দিকে বেশ ফাঁকাই থাকে স্টেশন চত্ত্বর!\nমহাত্মা গান্ধী মেট্রো স্টেশন, দিল্লি: গুরুগ্রামের এই মেট্রো স্টেশন ঘিরে বহু অলৌকিক ঘটনা লোকমুখে শোনা যায়। কিছু বছর আগে এক দুর্ঘটনা ঘটে এবং প্রাণ হারান এক মহিলা। তার পর থেকে সাদা শাড়ি পরিহিতা এক অশরীরীকে দেখা যায় স্টেশন সংলগ্ন জায়গায়।\nhorror railway station


জিদানকে পেলে আর্জেন্টাইন কোচকে ‘তাড়িয়ে’ দিবে পিএসজি! জিদানকে পেলে আর্জেন্টাইন কোচকে ‘তাড়িয়ে’ দিবে পিএসজি!\nজিদানকে পেলে আর্জেন্টাইন কোচকে ‘তাড়িয়ে’ দিবে পিএসজি!\nপ্রকাশ: বুধবার, ২৪ নভেম্বর, ২০২১ | ০০:০৩:১১\nরিয়াল মাদ্রিদের দায়িত্ব ছেড়ে দেওয়ার পর এখন বেকার বিশ্বজয়ী তারকা জিনেদিন জিদান। তাকে কোচ হিসাবে পেতে অনেক বাঘা বাঘা দল ধর্না দিলেও সাড়া দেননি জিদান। আরো কিছু দিন ছুটিতেই নাকি অবসর অবসর কাটাতে চান আধুনিক চ্যাম্পিয়নস লিগের ইতিহাসে একমাত্র হ্যাট্রিক শিরোপা জয়ী ফরাসি কোচ।\nতবে বাজারে গুঞ্জন উঠছে, কোচিং দায়িত্বে ফিরতে যাচ্ছেন জিনেদিন জিদান। সেটা আর কোথাও নয়, স্বদেশী ক্লাব পিএসজির নাকি নিতে যাচ্ছেন সাবেক রিয়াল মাদ্রিদ বস। আর লস ব্লাংকোসদের হয়ে দু হাত ভরে সাফল্যে পাওয়া হেভিওয়েট এই কোচ যদি দলের দায়িত্ব নিতে চায়, তবে নিজেদের কোচ মাউরিসিয়ো পোচেতিনোকেও নাকি ছাড়তে রাজি আছে পিএসজি। ফরাসি প্রচারমাধ্যম ‘এল ইকুইপে’র বরাতে এমনটাই জানা গেছে।\nইংলিশ প্রিমিয়ার লিগের ব্যর্থতায় ম্যানচেস্টার ইউনাইটেডের চাকরি খুইয়েছেন ওলে গানার সলশায়ার। এখন তার শূন্যস্থান পূরণে মরিয়া হয়ে উঠেছে রেড ডেভিলসরা। এক্ষেত্রে এখন রোনালদোদের প্রথম পছন্দ জিনেদিন জিদান। তবে, ফরাসি কোচ ইংলিশ ফুটবলে আগ্রহী না থাকায় ভেস্তে গেছে ইউনাইটেডের পরিকল্পনা। উপায় না পেয়ে মন্দের ভালো হিসেবে মাউরিসিয়ো পোচেতিনোকেই দলে টানতে চাইছে ম্যানচেস্টারের ক্লাবটি। আর্জেন্টাইন কোচের সঙ্গে নাকি ইতোমধ্যে কথাবার্তা শুরু হয়েছে তাদের।\nদলবদলের বাজারে নির্ভরযোগ্য ফরাসি সাংবাদিক লরেন্স জুলিয়েন জানিয়েছেন, মাউরিসিয়ো পোচেতিনোর সঙ্গে পিএসজির কর্তাব্যক্তিদের সম্পর্ক অতটা ভালো নয়। যে কারণে পিএসজি ছাড়তে পারেন আর্জেন্টাইন এই কোচ।\nএদিকে এল ইকুইপ জানিয়েছে, জিনেদিন জিদান দায়িত্ব নিতে আগ্রহী হলে মাউরিসিয়ো পোচেতিনোকে ছেড়ে দিবে পিএসজি। যেহেতু, রিয়াল মাদ্রিদ ছাড়া জিদানের লক্ষ্যে ফ্রান্সের কোচ হওয়া। কিন্তু, দিদিয়ের দেশমের সাথে ২০২৩ সাল পর্যন্ত ফরাসিদের চুক্তি থাকায় তা সম্ভব হচ্ছে না। এই সুযোগটিই নিতে চায় পিএসজি। অল্প কিছু সময়ের জন্য হলেও জিদানকে নিজেদের ডাগ-আউটে বসাতে চায় প্যারিসের ক্লাবটি।\nপ্রতিবেদনে বলা হয়েছে, জিদানকে যদি নিজ দেশের কোন ক্লাবের দায়িত্ব নিতে হয় তাহলে তারকাসমৃদ্ধ পিএসজির বিকল্প নেই। তাছাড়া, দলের তরুণ প্রতিভা কালিয়ান এমবাপ্পে এবং স্প্যানিশ তারকা সার্জিও রামোস নাকি জিদানের সঙ্গে কথাও বলেছেন।\nজিনেদিন জিদান/ পিএসজি/ মাউরিসিয়ো পোচেতিনো/ ম্যানচেস্টার ইউনাইটেড/


ধেয়ে আসছে ভিনগ্রহীদের মহাকাশযান! ধেয়ে আসছে ভিনগ্রহীদের মহাকাশযান!\nঢাকা, শনিবার, ১৯ জানুয়ারি ২০১৯, ৬ মাঘ ১৪২৬ অাপডেট : ৫৫ মিনিট আগে English\nধেয়ে আসছে ভিনগ্রহীদের মহাকাশযান!\nপ্রকাশ : ০৮ নভেম্বর ২০১৮, ২৩:১৩\nকোনো ধূমকেতু বা গ্রহাণু নয় পৃথিবীর দিকে ধেয়ে আসছে ভিনগ্রহীদের পাঠানো মহাকাশযান!\nনতুন রূপে ফিরে আসছে ‘মটোরোলা রেজর’


পুলিশ কি অপরাধে বেপরোয়া? - Teknafnews.com\nসাহসী র‌্যাব ম্যাজিস্ট্রেট সারওয়ার আলমের গল্প\nপাঁচ শতাধিক নেতাকর্মীর তালিকা তৈরি করেছে গোয়েন্দা সংস্থা : তালিকায় সাবেক ও বর্তমান মন্ত্রী- এমপিরাও\nলম্বরীর সৈয়দ আলম ইয়াবাসহ গ্রেফতার\nটেকনাফে উপ-নির্বাচনে বিনা প্রতিদন্ধিতায় ডাঃ গণি নির্বাচিত\nচট্টগ্রাম থেকে যশোর হয়ে ভারতে ঢুকছে ইয়াবা\nটেকনাফে এবার বিজিবির হাতে ২ ভুয়া বিজিবি সদস্য আটক\nউখিয়ায় নারী কমিউনিটি পুলিশিং কর্মশালায় অতিরিক্ত পুলিশ সুপার ইকবাল হোসেন\nটেকনাফে ‘বন্দুকযুদ্ধ’, রোহিঙ্গা স্বামী-স্ত্রী নিহত\nটাকায় কেনা পদবিতে ভূয়া মানবাধিকার, আর ভূয়া সাংবাদিকদের দৌরাত্ম্য\nটেকনাফে ১০ হাজার পিস ইয়াবাসহ লম্বরী ছৈয়দ আলম আটক\nশুধু ঢাকা নয়, শেখ হাসিনার অ্যাকশন সারাদেশে চলবে: ওবায়দুল কাদের\nইউপি চেয়ারম্যান-মেম্বারদের শিক্ষাগত যোগ্যতা নিয়ে ফেসবুকে গুজব\nসংসদে বিরোধী দল নেই,সমালোচনাও নেই, আছে শুধু গৃহপালিত বিরোধী দল:শাহজাহান চৌধুরী\nকক্সবাজার পৌঁছেছেন ওবাইদুল কাদের-শামীম\nটেকনাফে সাবেক ভাইস চেয়ারম্যান মিজবাহার ইউছুপের পিতা হালিম সওদাগরের জানাজা সম্পন্ন\nপ্রাথমিক বিদ্যালয়ের শিক্ষকদের বদলি অনলাইনে\nফরিদুল মোস্তফা ঢাকা থেকে গ্রেফতার!\nরোহিঙ্গাদের পাসপোর্ট পেতে সহযোগিতা, জড়িত পুলিশ সদস্যদের খোঁজে দুদক\nমিনাবাজারের রাশেদা রেজু চেকপোস্টে ইয়াবাসহ আটক\nসোমবার, সেপ্টেম্বর ২৩, ২০১৯\nপুলিশ কি অপরাধে বেপরোয়া?\nলিখেছেন হারুন উর রশীদ স্বপন (ঢাকা) ::\nবাংলাদেশে পুলিশের বিরুদ্ধে থানায় মামলা নেয়ার নজির বিরল৷ আর আদালতে মামলা হলেও তার তদন্ত করে ওই পুলিশই৷ ফলে অপরাধের কারণে পুলিশের প্রচলিত আইনে শাস্তি পাওয়ার নজির কম৷এই পরিস্থিতি কেন?\nঢাকায় একজন শহীদ মুক্তিযোদ্ধার জমি দখলে সন্ত্রাসীদের সহায়তার অভিযোগে ওয়ারীর ডেপুটি পুলিশ কমিশনার মোহাম্মদ ইব্রাহীম খানকে বরখাস্ত করা হয়েছে ২৬ আগস্ট৷বিতর্কিত ডিআইজি মিজানুর রহমান কারাগারে৷কারাগারে আছেন সোনাগাজীর সাবেক ওসি মোয়াজ্জেম হোসেন৷শুনে মনে হতে পারে বাহ! পুলিশ কোনো অপরাধ করলেতো ব্যবস্থা নেয়া হয়৷কিন্তু তাদের বিরুদ্ধে সহজে ব্যবস্থা নেয়া হয়নি৷অনেক সমালোচনা আর চাপের কারণে তাদের বিরুদ্ধে প্রাথমিক ব্যবস্থা নেয় হয়েছে৷শাস্তি হবে কিনা সেটা এখনো বলার সময় আসেনি৷\nখুলনার জিআরপি থানায় সংঘবদ্ধ ধর্ষণের ঘটনায় থানা মামলা নেয়নি৷আদালতে মামলা করার পর ওসি এবং এসআইসহ ৫ পুলিশ সদস্যকে ক্লোজ করা হয়েছে মাত্র৷ চট্টগ্রামে মাহমুদা খাতুন মিতুকে হত্যার ঘটনায় তার স্বামী এসপি বাবুল আক্তারকে পদত্যাগে বাধ্য করা হয়েছে৷যদি তিনি স্ত্রী হত্যায় জড়িতই থাকেন তাহলে পদত্যাগের সুযোগ কেন?\nবর্তমানে নারায়ণগঞ্জে কর্মরত ও বহু ঘটনায় বিতর্কিত এসপি মোহাম্মদ হারুন অর রশীদকে এবারও ঢাকা রেঞ্জের শ্রেষ্ঠ পুলিশ সুপারের পুরস্কার দেয়া হয়েছে৷এ নিয়ে ষষ্ঠবার তিনি এই পুরস্কার পেলেন৷\n১৯৯৮ সালে ডিবি হেফাজতে একটি বেসরকারি বিশ্ববিদ্যালয়ের শিক্ষার্থী রুবেল হত্যায় ডিবির তখনকার সহকারী পুলিশ কমিশনার (এসি) আকরাম হোসেনকেও আইনের আওতায় আনতে অনেক বেগ পেতে হয়েছে৷বিচারিক আদালত তাকে যাবজ্জীবন কারাদণ্ড দিলেও পরে তিনি উচ্চ আদালত থেকে খালাস পান৷\nপুলিশের সাবেক এআইজি সৈয়দ বজলুল করিম বলেন, ‘‘এখন পুলিশে কেউ কেউ মনে করেন তার গডফাদার আছে৷ কারুর পলিটিক্যাল ব্যাকিং আছে৷ ফলে সবার ক্ষেত্রে একই ট্রিটমেন্ট হয়না৷ উর্ধতন কর্মকর্তাদের একটি অংশ সন্ধ্যার পরতো স্বরাষ্ট্রমন্ত্রীর বাসায় গিয়ে বসে থাকেন৷ তারাতো নিজেদের পলিটিক্যাল ভাবেন৷ তাই তাদের বিরুদ্ধে কোনো অভিযোগ উঠলে ব্যবস্থা নেয়া সহজ নয়৷”\nতাঁর মতে, ‘‘পুলিশের লিডারশিপে সমস্যা হচ্ছে৷ চেইন অব কমান্ডে সমস্যা আছে৷ তাই পুলিশ বেপরোয়াভাবে অপরাধে জড়িয়ে পড়ছে৷”\nপ্রতিবছর গড়ে প্রায় এক লাখ পুলিশ সদস্যের বিরুদ্ধে অভিযোগ জমা পড়ে পুলিশ সদর দপ্তরে৷ ২০১৮ সালে অভিযোগের ভিত্তিতে ১২ হাজার ৭৩৩ জন পুলিশ সদস্যের বিরুদ্ধে শাস্তিমূলক ব্যবস্থা নেয়া হয়৷ তবে এই শাস্তি যারা পেয়েছেন তারা কনেস্টবল থেকে সর্বোচ্চ ইন্সপেক্টর পদমর্যাদার৷ অধিকাংশ ক্ষেত্রেই দেয়া হয়েছে লঘুদণ্ড – বদলি, প্রত্যাহার ইত্যাদি৷ চাকরি থেকে বরখাস্ত বা অবসরে পাঠানোর শাস্তি খুব কম সদস্যকেই দেয়া হয়েছে৷\n২০১৭ সালের তথ্য বিশ্লেষণে দেখা যায় ওই বছর ১৪ হাজার ৩৯৫ জনকে লঘুদন্ড দেয়া হয়েছে৷ চাকরিচ্যুত হয়েছেন মাত্র ২৫জন৷ যারা শাস্তি পেয়েছেন তাদের অপরাধের মধ্যে আছে হত্যা, চাঁদাবাজি, মাদক ব্যবসা, অপহরণ, ধর্ষণ, ধর্ষণ চেষ্টা, জমি দখল, ছিনতাই, ঘুস ও মিথ্যা মামলায় ফাঁসিয়ে দেয়ার মত অপরাধ৷ তবে আদালত বা থানায় পুলিশের বিরুদ্ধে মামলার তথ্য জানাতে পারেনি পুলিশ সদর দপ্তর৷\nLeaveaResponse জবাব বাতিল\n২৪ ঘন্টা আমাদের সাথে থাকুন..!\nসংবাদ প্রকাশিত হওয়া মাত্র আপনার মোবাইলে নটিফিকেশন পেতে এই লেখার উপর ক্লিক করুন। ধন্যবাদ।\nপ্রকাশক: মাহমুদুল হাসান, ব্যবস্থাপনা সম্পাদক: নুরুল হোসাইন\nনির্বাহী সম্পাদক: হাফেজ মুহাম্মদ কাশেম , বার্তা সম্পাদক: আবদুর রহমান\nমোবাইল; 01787-652629, 01817-007292, 01815154000, 01819-033909, 01818-196438\nঠিকানাঃ প্রচার ও প্রকাশনা দপ্তর: আলো শপিং কমপ্লেক্স, পৌরসভা, টেকনাফ, ককসবাজার । , Email: E-mail: teknafnews@gmail.com\n© 2010-2019 teknafnews. All rights reserved.


নন্দীগ্রামে বিজেপি প্রার্থী শুভেন্দুই? ক্রমেই জোরালো মমতার সঙ্গে দ্বৈরথের সম্ভাবনা– News18 Bangla\nSUVENDU ADHIKARI MAY CONTEST FROM NANDIGRAM DISCUSSION IN CORE COMMITTEE MEETING AKD\nনন্দীগ্রামে বিজেপি প্রার্থী শুভেন্দুই? ক্রমেই জোরালো মমতার সঙ্গে দ্বৈরথের সম্ভাবনা\nসম্মুখসমরে মমতা বনাম শুভেন্দু?\nকোথায় লড়বেন মমতা বন্দ্যোপাধ্যায়ের একদা স্নেহভাজন অধুনা বিজেপি নেতা শুভেন্দু অধিকারী?\n#কলকাতা: গত কাল, মঙ্গলবারই জুট কর্পোরেশনের পদ ছেড়েছেন। ভোটের ঠিক আগে মাত্র দুমাস আগে যোগ দেওয়া পদটি শুভেন্দু অধিকারী ছেড়ে দিতেই শুরু হয়েছে গুঞ্জন, এটা কি তবে বিধানসভা ভোটে লড়াইয়েরই প্রস্তুতি ? এর সাথেই উঠে আসছে পরের প্রশ্নটা, লড়লে কোথায় লড়বেন মমতা বন্দ্যোপাধ্যায়ের একদা স্নেহভাজন অধুনা বিজেপি নেতা শুভেন্দু অধিকারী? সূত্রের খবর, দল চাইছে শুভেন্দু অধিকারী নন্দীগ্রামেই দাঁড়ান।\nনির্বাচনের নির্ঘণ্ট সামনে এলেও এখনও কোনও দলই এখনও প্রার্থীতালিকা দেয়নি, তবে কোথায় সম্ভব্য প্রার্থী কে তা নিয়ে চলছে জল্পনাও। মমতা বন্দ্যোপাধ্যায় অবশ্য নিজেই ঘোষণা করে দিয়েছিলেন, নির্বাচনে প্রার্থী হতে পারে তিনি। শুভেন্দু জবাবে বলেছিলেন, পঞ্চাশ হাজার ভোটে হারাবেন মমতা বন্দ্যোপাধ্যায়কে। যদিও সেক্ষেত্রে দুটি দরজাই খোলা ছিল, প্রত্যক্ষ ভাবে নির্বাচন লড়া বা মনোনীত প্রার্থীকে লড়াইয়ের ময়দানে সাহায্য করা। তবে সময় যত এগোচ্ছে ততই নন্দীগ্রাম দ্বৈরথে মমতার প্রতিপক্ষ হিসেবে জোরালো হচ্ছে শুভেন্দুর নামই।\nমঙ্গলবারই পদ্ম শিবিরের নির্বাচন কমিটির বৈঠক ছিল। আজ বুধবার সকাল থেকেই হেস্টিংসে বসেছে বর্ধিত কোর কমিটির বৈঠক। সূত্রের খবর, জেলা থেকে নন্দীগ্রাম প্রশ্নে শুভেন্দুর নামই এসেছে এই বৈঠকে। দিলীপ ঘোষ সে কথা নিজে মুখে বলেওছেন। যদিও চূড়ান্ত সিদ্ধান্ত নেওয়া হবে দিল্লি থেকে, সেখানে প্রতিটি আসনের জন্যেই অন্তত দুটি নাম পাঠানো হবে। তবে আপাত ভাবে মনে করার যথেষ্ট কারণ থাকছে যে, দলই চাইছে এই দ্বৈরথে লড়ুন শুভেন্দু নিজেই।\nশেষপর্যন্ত সেক্ষেত্রে লড়াই হবে মমতা বন্দ্যোপাধ্যায় শুভেন্দু অধিকারীর। মমতার পতাকা হাতেই শুভেন্দু ২০১৬ সালে নন্দীগ্রামে ৬৭ শতাংশের বেশি ভোট পেয়েছিলেন। কিন্তু এবার লড়াইটা তত মসৃণ নয়, কারণ মমতা বন্দ্যোপাধ্যায়ের যাবতীয় উত্থানের এপিসেন্টার নন্দীগ্রাম। তাঁর নামটাই সেখানে বড় ফ্যাক্টর। তৃণমূলের জনসভায় বোঝাও গিয়েছে সেই জনসমর্থন এখনও টাল খায়নি। সেক্ষেত্রে কী হবে শুভেন্দুর তুরুপের তাস, সেটাই দেখার।


মহানগর সময় স্পিকারের সঙ্গে নবনিযুক্ত ভারতের হাইকমিশনারের সাক্ষাৎ\nজাতীয় সংসদের স্পিকার ড. শিরীন শারমিন চৌধুরী এমপির সঙ্গে বাংলাদেশে নবনিযুক্ত ভারতের হাইকমিশনার বিক্রম কুমার দোরাইস্বামী সৌজন্য সাক্ষাৎ করেছেন। সোমবার (১৯ অক্টোবর) স্পিকারের কার্যালয়ে এ সাক্ষাৎ অনুষ্ঠিত হয়।\nসাক্ষাৎকালে তারা দু’দেশের দ্বিপাক্ষিক সম্পর্ক, সংসদীয় কার্যক্রম, সংসদীয় মৈত্রী গ্রুপ গঠন, বাণিজ্য-বিনিয়োগ, শিক্ষা-সংস্কৃতিসহ বিভিন্ন বিষয় নিয়ে আলোচনা করেন।\nস্পিকার নবনিযুক্ত হাইকমিশনারকে স্বাগত জানিয়ে বলেন, বাংলাদেশের সাথে ভারতের সম্পর্ক অত্যন্ত সুদৃঢ় ও বন্ধুত্বপূর্ণ। ১৯৭১ সালের মুক্তিযুদ্ধে ভারতের সহযোগিতার কথা স্মরণ করে স্পিকার বলেন, ভারত শুধুমাত্র বাংলাদেশের নিকটতম প্রতিবেশীই নয়, বিশ্বস্ত বন্ধুও বটে। নবনিযুক্ত হাইকমিশনার দায়িত্ব পালনকালে দু’দেশের সম্পর্কোন্নয়নে সর্বাত্মক প্রয়াস চালাবেন বলে আশা প্রকাশ করেন স্পিকার।\nভারত বাংলাদেশের সঙ্গে সম্পর্ক উন্নয়নকে যথেষ্ট গুরুত্ব দেয় উল্লেখ করে ভারতের নবনিযুক্ত হাইকমিশনার বলেন, দারিদ্র্য বিমোচন, নারীর ক্ষমতায়নসহ অনেক ক্ষেত্রেই বাংলাদেশ দক্ষিণ এশিয়ার অনেক দেশ থেকে উল্লেখযোগ্যভাবে এগিয়ে আছে।\nভবিষ্যতে জলবায়ু পরিবর্তন, নারীর ক্ষমতায়ন, দারিদ্র্য বিমোচনসহ পারস্পরিক স্বার্থসংশ্লিষ্ট বিভিন্ন বিষয়ে একসাথে কাজ করার আগ্রহ প্রকাশ করেন বিক্রম কুমার দোরাইস্বামী। তিনি বলেন, সংসদীয় মৈত্রী গ্রুপ গঠনের মাধ্যমে সিপিএ ও আইপিইউ-র মত আন্তর্জাতিক ফোরামে বাংলাদেশ ও ভারত গুরুত্বপূর্ণ ভূমিকা পালন করতে পারে। এছাড়া, সংসদ সদস্যদের পারস্পরিক সফর ও ভারতের লোকসভায় কর্মকর্তাদের প্রশিক্ষণ উভয় দেশের সংসদীয় গণতন্ত্রকে আরো সমৃদ্ধ করবে বলে আশাবাদ ব্যক্ত করেন নবনিযুক্ত হাইকমিশনার।\nএসময় ভারতীয় হাইকমিশনারকে তার দায়িত্ব পালনকালে সকল ধরণের সহযোগিতা প্রদানের আশ্বাস দেন স্পীকার ড. শিরীন শারমিন চৌধুরী।\nবাংলাদেশ জাতীয় সংসদ সচিবালয়ের ঊর্ধ্বতন কর্মকর্তারা এ সময় উপস্থিত ছিলেন।


নেপাল কারও খেলার তাস হবে না by সাক্ষাৎকার নিয়েছেন ফারুক ওয়াসিফ | Wiki Bangla নিউজ ম্যাগাজিন -a Archive of Bangla Article\nনেপাল কারও খেলার তাস হবে না by সাক্ষাৎকার নিয়েছেন ফারুক ওয়াসিফ\nSadia Afroja Saturday, January 20, 2018 প্রথম আলো, সাক্ষাৎকার\nপ্রথম আলো : ২০১৭ সালজুড়ে নেপালে আঞ্চলিক, প্রাদেশিক ও জাতীয় সংসদ নির্বাচন গোলযোগ ছাড়াই অনুষ্ঠিত হলো। সব নির্বাচনেই আপনাদের দল নেপালের কমিউনিস্ট পার্টি (ইউএমএল) জয়ী হয়েছে। শান্তিপূর্ণভাবে সব সম্পন্ন করার চাবিকাঠি কী ছিল?\nমাধব কুমার নেপাল : নেপালের রাজনৈতিক সংস্কৃতি খুব ভালো। আমরা সবাই সামাজিক সম্পর্ক রেখে চলি। গণতন্ত্রের কিছু মূল্যবোধ ও নীতি মেনে চলি। সময়ে সময়ে যে সমস্যা আসে, কমবেশি তার সবই দেখভাল করা হয়। আমাদের রাষ্ট্র নিয়ে আমরা গর্বিত এবং প্রাচ্যের সংস্কৃতির প্রতি দায়বদ্ধ।\nপ্রথম আলো : সশস্ত্র গৃহযুদ্ধ, প্রাসাদ হত্যাকাণ্ড এবং দীর্ঘ অস্থিতিশীলতা সত্ত্বেও এই শান্তি ও সহযোগিতা কীভাবে অর্জিত হলো?\nমাধব কুমার নেপাল : আমাদের শরিক সিপিএন (মাওবাদী) সশস্ত্র পথ নিয়েছিল। একাই জয়ী হওয়ার জন্যই তারা যুদ্ধ করেছিল। কিন্তু আন্তর্জাতিক ও দেশীয় পরিস্থিতি তাদের পক্ষে ছিল না। একই পরিস্থিতির কারণে তাদের বলপূর্বক নির্মূল করাও ছিল অসম্ভব। পরিস্থিতির চাপেই দুই চরমপন্থার মধ্যে ভারসাম্য আনতে হয়েছিল। কোনো পক্ষই একে অন্যকে মুছে ফেলতে পারছিল না। মাওবাদীদের একদলীয় শাসন কায়েমের লক্ষ্য সঠিক না হলেও গণক্ষমতার জন্য তাদের সংগ্রাম সঠিক ছিল। সমাজতন্ত্র ও সাম্যবাদের জন্য তারা জীবন উৎসর্গ করতে তৈরি ছিল। পূর্ণ গণতন্ত্র ফিরিয়ে আনার যাত্রায় আমরা একই তরণির যাত্রী ছিলাম। গণতন্ত্রের স্বার্থেই বাস্তবতা উপলব্ধি করে তারা তাদের পথ ও চিন্তা বদলেছিল। আমরা দেখিয়েছিলাম, অতীতে অনেক রক্ত ঝরেছে, আর রক্তপাতের দরকার নেই। বিভিন্ন মেরুতে দাঁড়িয়ে যারা লড়াই করেছিল, গণতন্ত্রের সত্যিকার শক্তি যারা, তাদের মধ্যে সমঝোতা জরুরি। ভুল সংশোধন এবং সত্যকে রক্ষা করেই আমরা এত দূর এসেছি।\nপ্রথম আলো : গত নভেম্বর-ডিসেম্বরে অনুষ্ঠিত জাতীয় ও প্রাদেশিক নির্বাচনের সময় নেপালে দুই কর্তৃপক্ষ ছিল: বিদ্যমান সরকার ও নির্বাচন কমিশন। দুই কর্তৃপক্ষের মধ্যে সমন্বয়ে কোনো সমস্যা হয়নি?\nমাধব কুমার নেপাল : কিছু সমস্যা হয়েছে, কিন্তু তা শুধরে নেওয়া হয়েছে। সরকার কিছু অপচেষ্টা করলেও যথাসময়ে তা এড়ানো গেছে। আমাদের নির্বাচন কমিশন সত্যিকারভাবেই স্বাধীন। আমরা কিছু পদ্ধতি, নীতি, দৃষ্টান্ত ও মূল্যবোধ প্রতিষ্ঠা করেছিলাম, যার কারণে ১৯৯০ সালের পর থেকে নেপালের নির্বাচন কমিশন মোটামুটি কর্মক্ষম এবং সঠিক পথেই থেকেছে।\nপ্রথম আলো : নির্বাচনকালীন সরকারে আপনাদের শরিক দল মাওবাদীরাসহ আরও কয়েকটি দল ছিল। ক্ষমতাসীন নেপালি কংগ্রেসের সঙ্গে বিরোধ হয়নি তাদের?\nমাধব কুমার নেপাল : নির্বাচনের সময় আসলে সরকারের তেমন কোনো ভূমিকা ছিল না। নির্বাচন কমিশন যে তহবিল ও কর্মী চেয়েছে, সরকার তা সরবরাহ করেছে। ইসিও সরকারি লোকজনকে আচরণবিধি মেনে চলতে বাধ্য করেছে। অনিয়ম হলে শাস্তি দিয়েছে।\nপ্রথম আলো : আপনি মাওবাদী বিদ্রোহের সামরিক সমাধানের বিপক্ষে ছিলেন। এখন সেই মাওবাদীদের সঙ্গে বাম জোট গঠনের পর এক পার্টি গড়তেও প্রতিজ্ঞাবদ্ধ। কোন পরিস্থিতি আপনাদের এক করল?\nমাধব কুমার নেপাল : আমরা আমাদের ৩০ বছর ধরে চিনি এবং একসঙ্গে কাজও করেছি। মাঝপথে মাওবাদীরা পথ বদলে সশস্ত্র পথে ক্ষমতা দখলের চেষ্টা করে। তাদের জন্য সেটা ছিল কঠিন সময়। সরকারও তাদের প্রতি খুব কঠোর ছিল। তারপর নতুন পরিস্থিতির উদয় হলো, রাজনীতিতে নতুন মেরুকরণ ঘটল। রাজনৈতিক দল ও রাজতন্ত্র মুখোমুখি হয়ে গেল। সে সময় আমরা কাছাকাছি আসি। আমরা তখন থেকে টানা যোগাযোগে আছি। তাদের বুঝিয়েছি, শান্তিপূর্ণভাবে লক্ষ্য অর্জন করা সম্ভব। এ জন্য কমিউনিস্ট পার্টিগুলোর বিশ্বাসযোগ্যতা বাড়াতে হবে। আমি প্রধানমন্ত্রী থাকার সময় তারা আমার সরকারকে সম্পূর্ণ অস্বীকার করেছিল, আমাকে সরাতে চেয়েছিল। কিন্তু আমি টিকে গেছি এবং তারাও পরে নীতি বদলেছে।\nপ্রথম আলো : বাম জোট সরকারে কীভাবে ক্ষমতা ভাগাভাগি হবে?\nমাধব কুমার নেপাল : ঐক্যবদ্ধভাবেই আমরা বেশি লাভবান হব, এটাই অতীতের শিক্ষা। নেপালে আপনি দুটি রাজনৈতিক প্রবণতা দেখবেন। একটি হলো বাম, অন্যটি ডান। লিবারেল বনাম র‍্যাডিকাল। কখনো র‍্যাডিকালরা টিকেছে, কখনো মধ্য বামরা জিতেছে। জনগণ শেষ পর্যন্ত মধ্যপন্থী বামদেরই সমর্থন করেছে। মাওবাদীরাও সেটা বুঝেছে। এভাবে দুই দলই বুঝতে পারল, ঐক্যের মাধ্যমেই আমরা এগোতে পারব। তা ছাড়া নেপালে কমিউনিস্ট আন্দোলন খুবই জনপ্রিয়।\nপ্রথম আলো : কেন?\nমাধব কুমার নেপাল : গত কয়েক দশকে কমিউনিস্ট পার্টি নেপালের রাজনৈতিক বাঁকবদলের প্রতিটি ঘটনার মূল ভূমিকায় ছিল। জাতীয় সার্বভৌমত্ব ও মর্যাদার প্রশ্নে এবং বাইরের হস্তক্ষেপের বিরুদ্ধে কমিউনিস্ট পার্টি অটল ছিল। মানুষ মনে করে, কমিউনিস্ট পার্টি জনগণের অধিকারের পক্ষে থাকে। কমিউনিস্ট পার্টি তথাকথিত গণতান্ত্রিক দলগুলোর চেয়েও গণতান্ত্রিক। জনগণ দেখেছে, সামাজিক ন্যায়বিচার প্রতিষ্ঠা ও জীবনমান উন্নত করার সবচেয়ে সোচ্চার পক্ষ কমিউনিস্টরা। গণতন্ত্রের সবচেয়ে বিশ্বস্ত পক্ষ আমরা। অন্যদিকে কংগ্রেসের আমলে তারা দেখেছে সর্বাত্মক দুর্নীতি এবং জাতীয় সার্বভৌমত্ব বিসর্জন।\nপ্রথম আলো : দেখতে পাচ্ছি, নির্বাচনের ফল প্রকাশের পরও নতুন সরকার ক্ষমতাসীন হতে দেরি হচ্ছে। ক্ষমতা হস্তান্তর-প্রক্রিয়া কি অচলাবস্থায় পড়েছে?\nমাধব কুমার নেপাল : নেপালি কংগ্রেস নির্বাচনে পরাজিত হয়ে খুব আহত ও হতাশ। তারা নিজেদের সব সময়ই ক্ষমতাসীন দেখতে চায়। কিন্তু জনগণ তার সিদ্ধান্ত নিয়ে নিয়েছে। বর্তমান দুনিয়ায় নির্বাচনের ফল অস্বীকার করা সম্ভব নয়। এক মাসের মধ্যেই বাম জোটের সরকার প্রতিষ্ঠিত হবে এবং সংখ্যাগরিষ্ঠ দলের নেতা হিসেবে কে পি অলিই হবেন পরবর্তী প্রধানমন্ত্রী।\nপ্রথম আলো : আন্তর্জাতিক ক্ষেত্রে আপনার সরকারের নীতি কী হবে?\nমাধব কুমার নেপাল : ১৯৯৪-৯৫ সালে সংখ্যালঘিষ্ঠ সরকারের পররাষ্ট্রমন্ত্রী ছিলাম আমি। আমিই তখন ভারতের সঙ্গে ১৯৫০ সালের চুক্তি সংস্কারের কথা বলি। এই চুক্তি বৈষম্যমূলক। কারণ, একদিকে নেপালের প্রধানমন্ত্রী স্বাক্ষর করেছেন, অন্যদিকের স্বাক্ষর নেপালে নিযুক্ত ভারতের রাষ্ট্রদূতের? দুজন কি সমান? দ্বিতীয়ত, এই চুক্তির কারণে সব সময়ই আমরা কী করতে পারব কী পারব না, তা ভারতকে জিজ্ঞাসা করতে হতো। তিন কোটি জনসংখ্যার নেপাল দেড় শ কোটি জনসংখ্যার ভারতকে কীভাবে সমান সুযোগ দিতে পারবে? তৃতীয়ত, এই চুক্তি স্বাক্ষরিত হয়েছে ৭০ বছর আগে। এর মধ্যে দুনিয়ায় অনেক কিছু ঘটে গেছে। এটা শীতলযুদ্ধের যুগ নয়, জোটনিরপেক্ষ আন্দোলনের সময় নয়। দক্ষিণ এশিয়ায়ও অনেক ঘটনা ঘটেছে। তাই এই চুক্তিতে নেপালি জনগণের নতুন আকাঙ্ক্ষাকে জায়গা দিতে হবে। আমাদের পূর্বপুরুষেরা এই দেশকে সব সময় স্বাধীন রেখে গেছেন, তার জন্য লড়াই করে গেছেন। আপনি যদি আপনার ঐতিহ্য নিয়ে গৌরব করতে পারেন, তাহলে কেন আমরা আমাদের ইতিহাস নিয়ে গৌরব করতে পারব না? আমাদের কী অপরাধ? বরং পারস্পরিক শ্রদ্ধাবোধ চাই। আমরা বলি, আমাদের হুকুম দিয়ো না। আন্তর্জাতিক চুক্তির সময় দেখি, আমাদের ওপর অন্যায্য চাপ থাকে। আমরা তা পছন্দ করি না। মুক্তবাণিজ্য ও বিশ্বায়নের এই যুগে কেন আমরা ক্ষতিকর শর্ত মেনে নেব? আমাদের তো পথ খোলা আছে। এটা তো ঔপনিবেশিক যুগ নয়। নেপাল আর ভারতকে আলোচনা করে বের করতে হবে, কোথায় কোথায় অভিন্ন স্বার্থ আছে। নেপাল স্বাধীন দেশ, একে শ্রদ্ধা করতে হবে।\nপ্রথম আলো : আপনারা কি আপনাদের এই অবস্থান ধরে রাখতে পারবেন?\nমাধব কুমার নেপাল : আমরা যদি দুর্নীতিমুক্ত ও ঐক্যবদ্ধ না থাকি এবং জনগণের ক্ষমতায়নের মাধ্যমে দেশের উন্নতি করতে না পারি, তাহলে আমাদের মাথা নত করতে হবে। আমাদের বিচক্ষণতা দেখাতে হবে। নিজের ঘর ঠিক রাখতে পারলে সব সামলানো সম্ভব। আমার অভিজ্ঞতা বলে, যেসব বিষয় অনেক বছর ধরে ঝুলে আছে, তা মাত্র একটি বৈঠকেই মীমাংসা করা যায়। শীর্ষ নেতৃত্বের মধ্যে আমি সমস্যা দেখি না। সমস্যা হলো আমলাতান্ত্রিক চিন্তাভাবনায়। নেতারা যখন আমলাতান্ত্রিক জটিলতার খপ্পরে পড়েন, তখনই সমস্যা হয়। সংকীর্ণ দৃষ্টির ওপরে উঠতে পারলে কিছুই সমস্যা নয়। নেপাল কারও বিরুদ্ধে কারও কার্ড হিসেবে ব্যবহৃত হতে চায় না। আমরা সবার নাজুক জায়গা মেনে চলি। অন্যদেরও আমাদের স্পর্শকাতরতা আমলে নিতে হবে। নেপালের ভূমি কারও বিরুদ্ধে ব্যবহৃত হবে না। নেপাল সবার সঙ্গে সমদূরত্ব ও সমবন্ধুত্ব রাখবে।\nপ্রথম আলো : নেপাল আর বাংলাদেশের সম্পর্কের ভবিষ্যৎ কীভাবে দেখেন? বিশেষ করে, যোগাযোগ ও পানিবিদ্যুতের বেলায়?\nমাধব কুমার নেপাল : যাদের একই দুর্ভোগের মধ্য দিয়ে যেতে হয়েছে, একই রকম অনুভূতি যাদের, তাদের মধ্যে ভালো বন্ধুত্ব হয়। তাই নেপাল ও বাংলাদেশ একসঙ্গে কাজ করতে পারে। আমরা আমাদের বাজার বহুমুখী করতে পারি। নেপালে বাংলাদেশের বাজার আছে। প্রতিযোগিতামূলক বিশ্বে একটি বিকল্প নিয়ে বসে থাকা উচিত নয়। এটাই বাজারের নিয়ম। বাংলাদেশের বিদ্যুতের খুব দরকার। নেপালেরও এ খাতে বিপুল সম্ভাবনা। আমি বাংলাদেশের প্রধানমন্ত্রী শেখ হাসিনার প্রতি আহ্বান জানিয়েছিলাম, নেপালে আসুন, পানিবিদ্যুৎ প্রকল্পে বিনিয়োগ করুন, বিদ্যুৎ বানান, নিজ দেশে নিয়ে যান। এ জন্য নেপালের সঙ্গে চুক্তি করুন। ভারতের সঙ্গেও চুক্তি করুন। নেপাল ও বাংলাদেশের মধ্যবর্তী ভারতের ১৬ কিলোমিটার করিডর দিয়ে ট্রান্সমিশন লাইন স্থাপনের চুক্তি করুন। নেপালে কৃষির আধুনিকায়ন ও বাণিজ্যিকায়নে, অবকাঠামো খাতে, সিমেন্টশিল্পে, পর্যটনের বিস্তারে বাংলাদেশ বিনিয়োগ করতে পারে। বাংলাদেশিরা নেপালে যৌথ বিনিয়োগে আসতে পারে। বাংলাদেশ ভারতকে রাজি করিয়ে নেপালের সঙ্গে রেল, সড়ক, বিদ্যুৎ কানেকটিভিটি স্থাপন করতে পারে। ভারত বিশাল দেশ, আমাদের মতো দেশের জন্য তার হৃদয় বড় করা উচিত।\nমাধব কুমার নেপাল : আপনাকেও ধন্যবাদ।


বন্ধের তালিকায় ১ লাখ ২৫ হাজার মোবাইল ফোনবন্ধের তালিকায় ১ লাখ ২৫ হাজার মোবাইল ফোন – Daily Sunam Kantha\nজানা যায়, ১ অক্টোবর এনইআইআর সিস্টেমে সচল হয়েছে ১ লাখ ২৩ হাজার ৭৫টি ফোন। এরমধ্যে বৈধ ৭৮ হাজার ৮৭৬টি ও অবৈধ ৪৪ হাজার ১৯৯টি। ২ অক্টোবর সিস্টেমে সক্রিয় হয়েছে ১ লাখ ৩ হাজার ৯৮৯টি মোবাইল ফোন। এরমধ্যে বৈধ ৬৬ হাজার ৩২৬টি, অবৈধ ৩৭ হাজার ৬৬৩টি। ৩ অক্টোবর অ্যাকটিভেট হয়েছে ১ লাখ ২২ হাজার ৫৮৮টি ফোন। এর মধ্যে বৈধ ৭৯ হাজার ৫৮৯টি, অবৈধ ৪২ হাজার ৯৯৯টি মোবাইল ফোন।\nবিটিআরসির ¯েপকট্রাম ব্যবস্থাপনা বিভাগের মহাপরিচালক ব্রিগেডিয়ার জেনারেল মো. শহিদুল আলম বলেন, যেসব মোবাইল বৈধ, সেসবে নিবন্ধিত মেসেজ চলে গেছে। তাদের চিন্তার কারণ নেই। যাদের মোবাইল সেটটি অবৈধ বলে মেসেজ গেছে সেগুলো ক্রমান্বয়ে বন্ধ করে দেওয়া হবে।\nযারা বন্ধের মেসেজ পেয়েছেন তারা যে দোকান থেকে ফোনটি কিনেছেন সেই দোকানে ফেরত দিয়ে বদলে নিতে পারেন বা টাকা ফেরত নিতে পারেন। বিদেশ থেকে আনা ফোনের বিষয়ে ব্রিগেডিয়ার জেনারেল মো. শহিদুল আলম বলেন, বিদেশ থেকে আনা কোনও ফোন যদি বন্ধ হয়ে যায় তবে ফোনটির কাগজপত্র জমা দিলে আমরা পরীক্ষা-নিরীক্ষা করে যথার্থতা পেলে ফোন চালু করে দেবো। যারা মোবাইল ফোন নিয়ে আসবেন তারা (িি.িহবরৎ.নঃৎপ.মড়া.নফ) সাইটে গিয়ে নিবন্ধন করতে পারবেন।\nবিদেশ থেকে আনা মোবাইল ফোন নিবন্ধন করা যাবে যেভাবে :\nবিদেশ থেকে মোবাইল ফোন আনা হলে (শুল্কমুক্তভাবে ২টি, শুল্ক দিয়ে ৬টি) পাসপোর্ট, ভিসার কপি, পণ্য ক্রয়ের রশিদসহ প্রয়োজনীয় কাগজ ওয়েবসাইটে (িি.িহবরৎ.নঃৎপ.মড়া.নফ) জমা দিয়ে ফোনটি নিবন্ধন করা যাবে। ফোন উপহার পেলে তার পক্ষেও প্রমাণপত্র থাকতে হবে।


প্রকাশ | ০৪ সেপ্টেম্বর ২০১৮, ১৫:৪৫ | আপডেট: ০৪ সেপ্টেম্বর ২০১৮, ১৫:৫১\nনেদারল্যান্ডসের কৌঁসুলিরা জানিয়েছেন, ইসলাম ধর্মকে অপমান করার ঘটনায় ক্ষুদ্ধ এক কিশোর আমস্টারডামে দুইজন মার্কিন পর্যটককে ছুরিকাঘাত করেছে। ১৯ বছর বয়সী আফগান ওই কিশোরকে জাওয়েদ এস নামে চিহ্নিত করা হয়েছে। খবর স্কাই নিউজের।\nকৌঁসুলিরা বলছেন, ১৯ বছর বয়সী জাওয়েদ জার্মানিতে বসবাস করেন। কিন্তু তিনি নেদারল্যান্ডসে আসেন এবং শুক্রবার ওই হামলা চালান।\nতারা বলেছেন, ওই সন্দেহভাজনের এই হামলার পেছনে ‘সন্ত্রাসী উদ্দেশ্য’ ছিল।\nডাচ কৌঁসুলিরা আরও জানিয়েছেন, পুলিশের জিজ্ঞাসাবাদের সময় ওই কিশোর ইসলামবিদ্বেষী গির্ট উইল্ডার্সের নাম উল্লেখ করেছেন। তবে মহানবী হজরত মুহাম্মদ (সা.)-কে নিয়ে পরিকল্পিত ব্যঙ্গচিত্র প্রতিযোগিতার বিষয়ে কিছু বলেননি ওই হামলাকারী।\nআরও পড়ুন : যানবাহনে ইমেইল ব্যবহারের সময়কে কর্মঘণ্টা হিসেবে গণ্য করা উচিত\nনিরাপত্তার উদ্বেগের কারণে ওই প্রতিযোগিতা বাতিল করেন উইল্ডার্স। এক বিবৃতিতে কৌঁসুলিরা জানিয়েছেন, হামলাকারী উইল্ডার্সের নাম নিয়েছেন কিন্তু ব্যঙ্গচিত্র প্রতিযোগিতা নিয়ে কিছু বলেনি।\nডাচ কৌঁসুলিরা বলছেন, হামলাকারী অন্য কারও হয়ে কাজ করছেন এমন কোনও প্রমাণ এখনও পাওয়া যায়নি।\nতারা অভিযোগ করে বলেন, আল্লাহ, কুরআন এবং মহানবী হজরত মুহাম্মদ (সা.)-কে ক্রমাগত অপমান করায় এই হামলা চালিয়েছে সন্দেহভাজন ব্যক্তি।\nপুলিশ জানিয়েছে, হামলায় গুরুতর আহত ওই দুই মার্কিনির উভয়েরই বছর ৩৮ বছর। হামলার পর পুলিশ দ্রুত প্রতিক্রিয়া দেখিয়ে সন্দেহভাজনকে গুলি করে। পরে আহত তিনজনকেই হাসপাতালে চিকিৎসা দেয়া হয়েছে বলেও জানিয়েছে পুলিশ।\nএদিকে সোমবার এক প্রাইভেট শুনানিতে নেদারল্যান্ডসের একটি আদালতে হাজির করা হয় সন্দেহভাজনকে। শুনানি শেষে তাকে পুলিশি জিম্মি রাখার নির্দেশ দিয়েছেন আদালত। তবে দুই সপ্তাহ পর তাকে আবারও আদালতে হাজির করা হবে।\nরয়টার্সের সাংবাদিকদের অবিলম্বে মুক্তি দিন: জাতিসংঘ


ফেসবুকে অ্যাড দেয়ার ৫টি গুরুত্বপূর্ণ বিষয়\nসর্বশেষ আপডেট : ১২ মিনিট ৪৫ সেকেন্ড আগে বৃহস্পতিবার, ৮ ডিসেম্বর, ২০১৬, খ্রীষ্টাব্দ | ২৪ অগ্রহায়ণ ১৪২৩ বঙ্গাব্দ |\tDownload Our Toolbar\nডেইলি সিলেট ডট কম :: প্রকাশিত হয়েছে : নভেম্বর ৭, ২০১৬ | ৯:৪৮ পূর্বাহ্ন সংবাদটি ৫৮৫ বার পঠিত\n০\tফেসবুক হচ্ছে অনলাইনে ব্যবসায় প্রচার করার সবচেয়ে বড় মাধ্যম। বাংলাদেশের প্রায় ২+ কোটি মানুষ ফেসবুক ব্যবহার করে। বর্তমান এ নতুন কোন পণ্য বা তথ্য পৌঁছে দেয়ার জন্য গুরুত্বপূর্ণ ভূমিকা পালন করছে ফেসবুক। খুব দ্রুত এবং খুব সহজেই ফেসবুকে প্রচারণা সম্ভব ।\nযেকোন ছোট বা বড় ব্যবসায় তাদের প্রচারের জন্য এখন ফেসবুককে বড় একটি প্লাটফর্ম হিসেবে বেছে নিচ্ছে। ফেসবুক ব্যবহার করে বিভিন্নভাবে অল্প খরচে ব্যবসায় সম্পর্কিত যেকোন তথ্য টার্গেটেড কাস্টমারদের কাছে পৌছে দেয়া যায়। যেমন আপনি যদি চান কোন নির্দিষ্ট এলাকার নির্দিষ্ট বয়সের মানুষের কাছে আপনার অ্যাড পৌছে দিতে তা দেয়া সম্ভব। শুধু তাই নয়, টার্গেট টা আরো নিখুঁত সম্ভব , যেমন – আপনি এমন কাউকে টার্গেট করতে চাচ্ছেন যিনি iPhone user (বুজতেই পারছেন টার্গেট অনেক নিখুঁত করা সম্ভব)। এই বিষয়গুলো সম্পর্কে ভালো ধারনা রাখলে একটি লাভজনক অ্যাড ক্যাম্পেইন করা সম্ভব। তবে অ্যাড থেকে ভালো রেজাল্ট পেতে হলে অবশ্যই আপনাকে প্রোফেশনাল অ্যাড তৈরি করতে হবে।\nকিভাবে একটি কার্যকরী লাভজনক ফেসবুক অ্যাড তৈরি করতে হয় তার কিছু গুরুত্বপূর্ণ বিষয় নিয়ে এখন কথা বলবোঃ\n১। উদ্দেশ্যকে জানাঃ আপনি যখনি ফেসবুকে কোন একটি অ্যাড দিতে যাবেন আপনাকে অবশ্যই অ্যাড ক্যাম্পেইন এর নির্দিষ্ট উদ্দেশ্য নির্ধারন করতে হবে। উদ্দেশ্য বলতে বোঝানো হয়, আপনি কি কারণে ফেসবুকে অ্যাড দিতে চাচ্ছেন, সেই বিষয়ে আপনাকে নিশ্চিত হতে হবে । যেমন – আপনি কি আপনার ফেসবুক ব্যবসায়িক পেজ এর জন্য অ্যাড দিতে চান নাকি আপনি আপনার ওয়েবসাইট এর জন্য অ্যাড দিতে চান, আপনি শুধু ব্রান্ড পরচিতির জন্য অ্যাড দিতে চান নাকি লাইক বৃদ্ধির জন্য অ্যাড দিতে চান ইত্যাদি।\n২। আপনার মার্কেটকে জানুনঃ\nআপনি যদি আপনার মার্কেটকে খুব ভালো ভাবে জানতে পারেন তাহলে আপনি একটি ভালো অ্যাড ক্যাম্পেইন তৈরি করতে পারবেন। ভালো এবং লাভজনক ক্যাম্পেইন তৈরি করতে আপনাকে অবশ্যই কিছু বিষয় সম্পর্কে পরিষ্কার ধারনা থাকতে হবে। যেমনঃ\n>> কাস্টমারদের বয়স।\n>> কাস্টমার ছেলে না মেয়ে?\n>> তারা কোথায় বসবাস করে?\n>> তারা কি সিঙ্গেল নাকি কোন সম্পর্কে আবদ্ধ?\n>> তাদের পছন্দ-অপছন্দ।\n>> তারা কিভাবে ফেসবুক ব্যবহার করে থাকে?\n>> তারা কিভাবে আপনার পণ্যকে গ্রহণ করতে পছন্দ করতে পারে ইত্যাদি ।\nএই বিষয়গুলি সম্পর্কে আপনি যত ভালো জানতে পারবেন আপনার অ্যাড ক্যাম্পেইন তত ভালো হবে এবং লাভজনক হওয়ার সম্ভবনা বৃদ্ধি পাবে। এই তথ্যগুলো না জেনে অনেকে অ্যাড ক্যাম্পেইন তৈরি করে এবং সেই অ্যাড ক্যাম্পেইন থেকে কাঙ্ক্ষিত ফলাফল পায় না।\n৩। শিরোনাম বা হেডলাইনঃ একটি ভালো ক্যাম্পেইনের অবশ্যই আকর্ষনীয় শিরোনাম বা হেডলাইন থাকতে হবে। এই শিরোনাম একজন কাস্টমারকে আপনার অ্যাড এর দিকে মনোযোগী হতে অনেক সাহায্য করে। তাই সবসময় শিরোনামটি এমন হওয়া উচিত যেন কোন একটি বিশেষ বিষয় সম্পর্কে একটা ধারনা পাওয়া যায়।তবে ২৫ অক্ষর এর বেশি শিরোনাম লেখা যাবে না। হেডলাইন লেখার ক্ষেত্রে যে বিষয় গুলো সম্পর্কে লিখতে পারেন তা হলঃ\n>> আপনার মার্কেট যা চায়।\n>> কিভাবে সমস্যার সমাধান করা যায়।\n>> কোন প্রশ্ন জিজ্ঞাসা করতে পারেন।\n>> বিশেষ আকর্ষনীয় কিছু শব্দ যেমনঃ ফ্রী, প্রমানিত, শর্টকাট, গোপন, শব্দগুলো ব্যবহার করতে পারেন।\n>> একটি নাম্বার যুক্ত করে দিতে পারেন। যেমন – সুস্থ্য থাকার ১০টি পদ্ধতি ইত্যাদি।\nকন্টেন্ট একটি অ্যাড এর জন্য খুবই গুরুত্বপূর্ণ তাই আপনাকে কন্টেন্ট লেখার ক্ষেত্রে সতর্ক থাকতে হবে। সবাই প্রথম অ্যাড দেখার পড়ে সেই অ্যাড এর কন্টেন্ট পড়ে। কারণ কন্টেন্ট পড়েই জানা যায় অ্যাডটি কি সম্পর্কে দেয়া হয়েছে। কন্টেন্টটি অবশ্যই প্রাসঙ্গিক হতে হবে। কন্টেন্টে লেখার ক্ষেত্রে যে বিষয় গুলোর দিকে গুরুত্ব দিতে হবে তা হচ্ছে –\n>> আপনি কি অফার করছেন?\n>> আপনার পণ্য বা সেবার সাথে কি আপনার অ্যাড মিল রয়েছে কি না?\n>> কাস্টমার কেন ক্লিক করবে?\n>> ক্লিক করতে আগ্রহ তৈরি করে এমন call-to-action দেয়া হয়েছে কি না?\nএকটি ফেসবুক অ্যাড এর সফলতা অনেকটাই ছবির উপর নির্ভর করে। যদি আপনার অ্যাড এর ছবিটি আকর্ষনীয়, সহজে চোখে পড়ে এবং যারা অ্যাড দেখে তাদের কে ক্লিক করতে প্রলোভিত করে তাহলে আপনি ক্লিক বেশি পাবেন যা আপনার পণ্য বিক্রয়ে অনেক সাহায্য করবে।\nঅ্যাড এর জন্য একটি ছবি নির্বাচন করতে যা যা বিবেচনা করতে হয় তা হল –\n>> এটা কি মনোযোগ আকর্ষন করবে?\n>> ছবিটি তথ্য বহুল কিনা?\n>> এটা কি সত্যি আপনার অফারকে তুলে ধরছে কি না?\n>> কোন বিশেষ মূল্য থাকলে তাকে বেশি গুরুত্ব দেয়া হয়েছে কি না ডিজাইন এর মধ্যে ?\nমনে রাখবেন, ছবির মধ্যে ২০% এর বেশি লেখা থাকলে আপনি ভালো রেসপন্স পাবেন না ।\nফেসবুক অ্যাড হচ্ছে একটি বিনিয়োগ। সুতরাং আপনাকে বিনিয়োগ করার আগে অবশ্যই কোথায় করছেন, কিভাবে করছেন তা সম্পর্কে সব ধারনা থাকতে হবে। তাহলে আপনি আপনার বিনিয়োগকৃত অর্থ ফেরত পাবেন। তাই এই বিষয় গুলো বিবেচনায় রেখে ফেসবুক অ্যাড তৈরি করতে হবে। তাহলেই সেই অ্যাড অনেক কার্যকরী হবে এবং আপনার জন্য লাভজনক হবে।


প্রশ্নের বিবরণ : আমার বড় বোন এর ২য় বিয়ে হবে। তার বড় কন্যার ১৯ বছর বয়স। তার কন্যার ইচ্ছে মায়ের বিয়ের সাক্ষি হবে, শরিয়ত মোতাবেক সে সাক্ষী হবে পারবে কি? উত্তর : পারবে। তবে, সাক্ষী একজন পুরুষ ও দুইজন নারী হওয়া শর্ত। যদি একজন পুরুষ থাকে, তাহলে অন্য একজন নারী সাথে নিয়ে মেয়েটি সাক্ষী হতে পারে। বিয়ের সাক্ষী দুইজন হওয়া জরুরী নয়। বিষয়টি হচ্ছে, কমপক্ষে দুইজন হওয়া। একটি বিয়েতে ১০/২০/১০০ জনও সাক্ষী হতে পারে। বিয়ের প্রস্তাব ও কবুলের সময় যত মানুষ...\nস্ত্রীর রুমে শাশুড়ির প্রবেশ প্রসঙ্গে।\nপ্রশ্নের বিবরণ : আমি বিবাহিত। আমি এবং আমার স্ত্রী যে রুমে থাকি মাঝে মাঝে আমার আম্মু সে রুম ঝাড়ু দিতে কিংবা এটা সেটা পরিষ্কার করতে আসে। এতে আমার স্ত্রী কষ্ট পায়। এটা তার ব্যক্তিগত বিষয়ে হস্তক্ষেপ বলে মনে হয়। কারণ...\nমেয়েদের সাথে বন্ধুত্ব করা প্রসঙ্গে।\nপ্রশ্নের বিবরণ : আমি স্কুল ছাত্র। কোনো মেয়ে সহপাঠীর সাথে পড়াশোনার স্বার্থে বন্ধুত্ব করতে পারবো কি? উত্তর : বন্ধুত্ব করতে পারবেন না। তবে নজরের হেফাজত ও পর্দা পালন সাপেক্ষে একসাথে পড়া লেখা করতে পারবেন। অবিবাহযোগ্য আত্মীয়া বা বৈধ স্ত্রী ছাড়া কোনো...\nগোসলের পর অজু করা প্রসঙ্গে।\nপ্রশ্নের বিবরণ : ফরজ গোসলের পর অযু করার প্রয়োজন আছে? গোসল করার সময় বা মাঝে যদি বাতাস বের হয় তা হলে কি আবার অযু করতে হবে? উত্তর : ফরজ গোসলের আগে কুলি করা ও নাকে পানি দেওয়াও ফরজ। সুতরাং এই গোসলের...\nওয়াক্তের পর ফজরের সুন্নাত পড়া প্রসঙ্গে।\nপ্রশ্নের বিবরণ : ফজরের নামাজ উঠতে দেরী হলে কি সুন্নতসহ পড়তে হবে? উত্তর : যখনই পড়েন সুন্নাতসহ পড়তে হবে। কারণ, আল্লাহর নবী (সা.) জীবনের কোনো দিনই ফজরের সুন্নাত বাদ দেননি। অতএব এই সুন্নাতটিকে শরীয়ত প্রায় ওয়াজিবের সমান বলে গণ্য করে। উত্তর...\nপ্রশ্নের বিবরণ : একটা মেয়েকে আমার ভালো লাগে। মেয়ে আমার থেকে দুই বছরের বড়। অথচ মেয়ে কিন্তু জানে না যে মেয়ে কে আমার ভালো লাগে। মেয়ে আমাকে বলেছে মেয়ের নাকি বিয়ে ঠিক হয়ে আছে ১ বছর পর বিয়ে হবে। এই...\nচাচাতো ভাইয়ের মেয়েকে বিবাহ করা প্রসঙ্গে।\nপ্রশ্নের বিবরণ : চাচাতো ভাইয়ের মেয়েকে বিবাহ করা বৈধ হবে কি? উত্তর : হবে। কারণ তারা মাহরাম বা বিবাহের ক্ষেত্রে চির নিষিদ্ধ নয়। যে জন্য তাদের সাথে পর্দা করতে হয়। উত্তর দিয়েছেন : আল্লামা মুফতি উবায়দুর রহমান খান নদভীসূত্র : জামেউল...\nপ্রশ্ন : মা ছেলেকে কোনো কিছুর কসম করা প্রসঙ্গে।\nপ্রশ্নের বিবরণ : মা যদি তার ছেলেকে বলে যে, আমাকে মা বললে তুই শুকুরের মাংস খাস তহলে কি করনীয়? উত্তর : কিছুই করণীয় নাই। মাকে শরীয়তসম্মত ক্ষেত্রে সন্তুষ্ট করে নিতে হবে। শরীয়ত বিরোধী হুকুম পালন করার দরকার নেই। মনে দু:খ দিয়ে...\nমুরগি ড্রেসিং করা প্রসঙ্গে।\nপ্রশ্নের বিবরণ : আমি একটা ফার্মের মুরগী কিনার পর ডেসিং করি। ড্রেসিং করার পর একজন বলল, মুরগিটি ডেসিং করার কারণে হারাম হয়ে গেছে। এর কারণে সে বলল, এই মুরগিটি যে গরম পানিতে চুবানো হয়েছে সে পানিতে অনেকগুলি মুরগি চুবানো হয়।...\nবাচ্চার প্রস্রাব প্রসঙ্গে।\nপ্রশ্নের বিবরণ : দুধ খাচ্ছে এমন বাচ্চা যদি প্রস্রাব করে ওই প্রস্রাব শুকিয়ে যাওয়ার পর ওইখানে নামাজ পড়া জায়েজ হবে কি? উত্তর : দুধ খাওয়া শিশুর প্রস্রাবও নাপাক। শুকিয়ে গেলে নামাজ হবে না। বেশি পরিমাণ হলে ধুয়ে ফেলতে হবে আর সামান্য...


ছাত্রদল নেতা আনিস-সোহাগ-জনির সন্ধানলাভ - Shironaam Dot Com\nতিন মাসের বেশি সময় ধরে নিখোঁজ ছাত্রদলের কেন্দ্রীয় কমিটির সাবেক সাংগঠনিক সম্পাদক আনিসুর রহমান তালুকদার খোকনকে ফরিদপুরে আটক করেছে র‍্যাপিড অ্যাকশন ব্যাটালিয়ন-র‍্যাব।\nবাসা থেকে গ্রেফতারের দাবি পরিবার করলেও তা স্বীকার করেনি আইনশৃঙ্খলা রক্ষাকারী বাহিনী।\nছাত্রদলের গ্রেফতার এই তিন নেতার মধ্যে রয়েছেন- সাবেক সাংগঠনিক সম্পাদক আনিসুর রহমান তালুকদার খোকন, গেন্ডারিয়া থানার নেতা মো. আলী ভূঁইয়া জনি ও সোহাগ গাজী।\nরোববার গভীর রাতে ফরিদপুর শহরতলির কানাইপুর এলাকার তেঁতুলতলা থেকে তাদের গ্রেফতার করে র‌্যাব। এরপর ব্যাপক জিজ্ঞাসাবাদ শেষে সোমবার বিকেল চারটা ৪০ মিনিটের দিকে তাদের র‌্যাব ফরিদপুর কোতোয়ালি থানায় হস্তান্তর করে।\nফরিদপুর র‌্যাব-৮ এর অধিনায়ক অতিরিক্ত পুলিশ সুপার মোহাম্মদ খালেদুজ্জামান দাবি করেন, রোববার দিবাগত রাত তিনটায় ঢাকা-খুলনা সড়কের ফরিদপুর শহরতলির কানাইপুর এলাকার তেঁতুলতলা থেকে খোকনকে আটক করা হয়। এ সময় তার কাছ থেকে ১৫টি বোমা ও ২৫টি ককটেল উদ্ধার করা হয়।\nখোকনের বিরুদ্ধে রাজধানীর পল্টন ও সূত্রাপুর থানায় বিস্ফোরক আইনে দুটি মামলা রয়েছে। র‌্যাবের পক্ষ থেকে সোমবার সন্ধ্যায় তাদের বিরুদ্ধে নতুন করে ফরিদপুরে বিস্ফোরক আইনে মামলা দায়ের করা হয়েছে।\nর‌্যাব-৮ এর ডিএমডি জিয়াউল হক বাদী হয়ে তিনজনের বিরুদ্ধে বিস্ফোরক দ্রব্য আইনে ৪/৫ এর ধারায় মামলা করেন।\nমামলায় উল্লেখ করা হয়, গত রোববার রাত তিনটার দিকে গোপন সংবাদে ফরিদপুর সদর থানার কানাইপুর এলাকা থেকে তাদের আটক করা হয়।\nমামলার সত্যতা নিশ্চিত করে ফরিদপুর কোতোয়ালি থানার ওসি সৈয়দ মোহসিনুল হক বলেন, র‌্যাব ১৫টি বোমা ও ২৫টি ককটেলসহ তিনজনকে থানায় হস্তান্তর করেছে।\nছাত্রদলের সাবেক সভাপতি শহীদুল ইসলাম বাবুল বলেন, খোকন তার কমিটিতে সাংগঠনিক সম্পাদক ছিলেন। তিন মাস আগে গত ৭ মার্চ ঢাকার ধানমন্ডির নিজ বাসা থেকে ডিবি পুলিশের সদস্যরা তাকে আটক করে। তারপর থেকেই তিনি নিখোঁজ ছিলেন।\nখোকনের সন্ধান পাওয়ায় তার পরিবার ও আত্মীয়-স্বজনেরা স্বস্তি প্রকাশ করেছেন বলে জানান তিনি।\nগতকাল রোববার রাতে গুলশান কার্যালয়ে এসে বিএনপি চেয়ারপারসন খালেদা জিয়ার সঙ্গে দেখা করেন খোকনের স্ত্রী ও স্বজনেরা।\nউল্লেখ্য, বিএনপি ও পরিবারের দাবি, চলতি বছরের ৭ মার্চ ছাত্রদল কেন্দ্রীয় কমিটির সাবেক সাংগঠনিক সম্পাদক আনিসুর রহমান তালুকদার খোকনকে গ্রেফতার করে ডিবি। পরে র‌্যাবের কাছে হস্তান্তর করা হয়।\nTags: আটক, আনিসুর রহমান তালুকদার খোকন, ছাত্রদল নেতা, নিখোঁজ, ফরিদপুর কানাইপুর, বিস্ফোরক মামলা, মো. আলী ভূঁইয়া জনি, সোহাগ গাজী\nPrevious মুজাহিদের আপিলের রায় মঙ্গলবার\nNext থাইল্যান্ড থেকে ফিরেছেন ৪৭ বাংলাদেশি


পুলিশের কাছে হস্তান্তর বনানী ধর্ষণের মেডিক্যাল রিপোর্ট…\nরাজধানীর বনানীর রেইন্ট্রি হোটেলে ধর্ষণের শিকার দুই তরুণীর মেডিক্যাল রিপোর্ট বৃহস্পতিবার পুলিশের কাছে হস্তান্তর করা হবে।\nবুধবার ঢাকা মেডিক্যাল কলেজের ফরেনসিক বিভাগের প্রধান ডাক্তার সোহেল মাহমুদ সাংবাদিকদের এই তথ্য জানান।\nতিনি জানান, সবগুলো রিপোর্ট হাতে পেয়েছি। আর কোনো রিপোর্ট বাকি নেই। বৃহস্পতিবার সকাল ১১টায় পাঁচ সদস্যের বোর্ড বসে সিদ্ধান্ত নেবে। এরপর রিপোর্টটি পুলিশের কাছে হস্তান্তর করা হবে।\nডা. সোহেল মাহমুদের নেতৃত্বে এই মেডিক্যাল বোর্ডে রয়েছেন ডা. কবির সোহেল, ডা. মমতাজ আরা, ডা. নিলুফা ইয়াসমিন ও ডা. কবিতা সাহা।\nগত ২৮ মার্চ রাতে রেইনট্রি হোটেলে ধর্ষণের শিকার হন দুই তরুণী। গত ৬ মে বনানী থানায় ওই তরুণীরা একটি মামলা দায়ের করেন। মামলার এজাহার সূত্রে জানা যায়, ২৮ মার্চ পূর্বপরিচিত সাফাত আহমেদ ও নাঈম আশরাফ ওই দুই তরুণীকে জন্মদিনের দাওয়াত দেয়। এরপর তাদের বনানীর ‘কে’ ব্লকের ২৭ নম্বর সড়কের ৪৯ নম্বরে রেইনট্রি নামের হোটেলে নিয়ে যাওয়া হয়।\nএজাহারে আরো অভিযোগ করা হয়েছে, সেখানে দুই তরুণীকে হোটেলের একটি কক্ষে আটকে রেখে মাথায় অস্ত্র ঠেকিয়ে ধর্ষণ করে সাফাত ও নাঈম। এ ঘটনা সাফাতের গাড়িচালক বিল্লালকে দিয়ে ভিডিও করানো হয় বলেও উল্লেখ করা হয় এজাহারে।\nধর্ষণ মামলার আসামিরা হলো- সাফাত আহমদ, নাঈম আশরাফ, সাদমান সাকিফ, সাফাতের গাড়িচালক বিল্লাল ও দেহরক্ষী আবুল কালাম আজাদ।